ҚОРДЕК ОППОҚ… | "Xazina" газетасининг онлайн саҳифаси\nБугун санъат коллежи концерт залида ўтказилган «навоийхонлик» байрамида бир хонанда севги мавзусида шеър ёзиб беришимни илтимос қилди. Аслида, «буюртма»га шеър ёзмаганман. Яна севги -бугунги кун қўшиқчиларининг «ўлдим-куйдим» мавзусида. Аслида, севги «буюртма» қилинадиган мавзу эмас. Асл хонанда юракдан яралган шеърни топиб, қўшиққа айлантиради. Кейин унинг қўшиғи худди Абдулла Орипов шеъри, Шерали Жўраев мусиқаси билан дунёга келган «Биринчи муҳаббатим»дай мангу яшаб қолади. Шунинг учун ўша хонандага рад жавобини бердим:\n– Маъзур тутасиз, мен севги олдида қарздорман. Болалигимдан бери, гўёки ўша мактубнинг ичига қамалиб олганча у мени қувиб юргандек бўлади, назаримда…\nБу воқеанинг бўлиб ўтганига анча йил бўлса-да, унинг қаҳрамонлари ҳануз кўз олдимда бири маъюс жилмайиб, бириси эса қошларини чимирганча гавдаланиб туради. Билмадим, уларнинг бир-бирига етишишига, «севги нима?» тушунмаган бир болакайнинг соддалигими, Козимнинг ота-онасими ва ёки ўша атиргулми, қай бири тўсқинлик қилди? Эсласам, қалбимда ўша тун ёққан қорнинг унсиз шивирлаши, деразадаги гулларнинг йиғилари эшитилаверади. Яна ўша – эгасига етмаган севги мактуби ортимдан қуваверади…\nҚарши шаҳридаги марказий болалар шифохонасига ошқозоним оғриб келганимга уч кун бўлган эди ўшанда. Куз ўз ўрнини қишга бўшатиш арафасида… Осмонни булут қоплаган, ҳаво эса дилбар қизнинг нигоҳидек тиниқ, киприкларидек пирпираб-пирпираб оҳиста қор ёғмоқда. Деразадаги хона гуллари «биз учун ҳаётнинг ҳар нафаси баҳор» дегандек керилиб турибди. Операциядан чиққан болалар ётган жойида менинг дераза оша қорга энтикиб қараб турганимни кўриб, орзиқиб, ҳавас билан қараб турганини кўриб, секин келиб ўрнимга чўзилдим ва қўлимга китобни олдим. Ҳаворангга бўялган эшик очилиб, палатага елкасидан тушиб турган жингалак сочлари ўзига ярашган бир қиз кириб келди.\n– Кечирасизлар, шу ерга Азизова (ҳикоядаги исм-шарифлар ўзгартирилган) келмадиларми? – деди секингина худди беморларни безовта қилиб қўядигандек. Негадир унинг тили эмас, сал чимирилган қоши остида дунёнинг бор гўзаллиги уннаб қолган кўзлари сўзлаётганга ўхшарди. Сўзларкан, хонадан кимнидир кўзлари билан излар ва чақирар эди.\n– Эшитмадингизми, қизим? Ази зовани марказга чақиришди. Ўрнига яқинда ишга келган Fиёсжон исмли узун бўйли, эслигина, оппоққина врачни тайинлаб кетишди, -рўмоли билан ухлаб ётган неварасининг устини ёпиб қўяётиб деди палатанинг «донишманд» момоси. – Шундай йигитни туққан онасига раҳмат. Кеча навбатчилигида неварагинамни ўзи операция қилди. Қўлларидан айланай, енгилгина экан…\nЭшик бу сафар шаҳд билан очилди. Момонинг сўзлари оғзида қолди.\n– Фарида, врач қани? Яна синглингнинг мазаси қочаяпти. Тез топ, қизим, – палатага йиғлаб кирган аёлнинг сочлари тўзиб, кўзлари шишиб кетган эди.\nОнасининг изидан югуриб чиқаётган Фарида опа эшикдан кириб келаётган ёш шифокор Fиёс акага урилиб кетди.\nБир зум уларнинг кўзлари тўқнашди. «Донишманд» момонинг «қизим, боя мен айтган дўхтир мана шу йигит бўлади » деган сўзлари уларни ҳушига келтирди.\nФарида опа «кетдик» дедию, Fиёс ака иккаласи қаторлашиб рўпарадаги хонанинг ўнг ёнидаги палатага кириб кетишди. Мен ва Хайриддин исмли боланинг касалимиз «енгил» бўлгани учун бошқа беморлар каби «ётиб» олмасдан, палаталарни бемалол айланиб юрардик.\nЗиёмуҳаммад Шерқулов иккаламизнинг ҳам шифокоримиз эди. Дарвоқе, беморлар шифохонадаги барча шифокорларни фамилиясини айтиб мурожаат қилишар эдилар. Фақат Fиёс акагина исми билан чақириларди, фамилиясини ҳеч қайсимиз билмас эдик.\nЎша куни Фарида опанинг синглисини операция қилиб, кўричагини олиб ташлашди. Кечқурун бизнинг палатамизда Шерқулов ҳамда «донишманд» момо ўтмиш воқеалари, ривоятлару ҳикматлар ҳақида суҳбатлашиб ўтиришарди. Ҳар замонда Зиёмуҳаммад ака менга ҳазиллашиб, «эшитиб қўй, шоир, бу нарсалар ҳали сенга кўп керак бўлади», деб қўярди. Шу пайт эшик очилиб, палатага «Салом» деб Fиёс ака кириб келди. Шунда Зиёмуҳаммад ака, «узр моможон, мен борай, қишлоқдан онамлар келибди. Уларни меҳмон қиламан. Ўрнимга Fиёсиддинжон сизларни зериктирмай ўтиради», деди-да хонадан шошилиб чиқиб кетди.\nFиёс ака майли, мен бошқа беморлардан ҳам ҳол-аҳвол сўрай, деганча эшикдан чиқа бошлади. Ортидан «донишманд» момо:\n– Ўғлим, яшанг-да. Мана, уч кундан бери навбатчиликда турасиз, нима келин сизни соғинмайдими? – деди ҳазиллашган бўлиб.\n– Йўқ, холажон. Ҳали уйланмадим. – Fиёс ака қисқагина жавоб берганча хонадан чиқиб кетди.\nБир маҳал палатадан чиқсам, Fиёс ака Фарида опанинг синглиси ётган палата эшиги олдида қошларини чимириб, «кирсамми, кирмасамми», дегандай ўйланиб турибди. Мени кўриб дарҳол ўзига келди.\n– Сен нимага ташқарига чиқдинг, зал совуқ, қани, кир ичкарига, Зиёмуҳаммад аканинг «шоир»и, – деди. Унинг оқ-сариқдан келган тиниқ юзида қизиллик югурди. Лаби бироз пирпиради-да:\n– Бор, палатангга, – деди буйруқ қилиб. Очиқ юзли одамнинг дўқ-пўписаси дағал бўлса ҳам, қўрқинчли бўлмайди. «Хўп бўлади, дўхтир» дедим-да, зал тўрига йўналдим. Ошхонадан қайнатилган сув ичдим. Қайтишимда фойеда Фарида опа билан Fиёс ака қандайдир дорилар ҳақида суҳбатла шишарди. Шунда Fиёс ака нимадир демоқчи бўлиб, энди оғиз жуфтламоқчи эди, Фарида опа палатаси томон тезгина юриб кетди. Ноқулай аҳволда қолган ёш шифокор худди, «суҳбатимизга сен ҳалақит бердинг», дегандек менга бир ўқрайиб қаради. Нигоҳи билан мени қувиб юборди. «Сен кечаси ҳам тинмас экансан-да, бола, – дедию негадир шифокорлар хонасига етганда тўхтаб, юзи бироз ёришди: – Э, сенга эрталаб бир топшириқ бераман». Ёш шифокорнинг оппоқ юзига табассум ўрмалади.\nЭртаси куни эрталаб қаймоқ олиш учун дўконга бораётсам, яна иккисини шифохонанинг гулзори ёнида кўрдим. Афтидан Фарида опа дорихонадан қайтаётганга ўхшайди. Қўлидаги атиргул расми солинган чиройли пакет дорилар билан тўла эди.\n– Анави атиргулга қаранг, гулбаргларига қўнган қор уни янада чиройли кўрсатяпти-я? – Fиёс ака Фарида опага гулзор ўртасидаги ягона алвон атиргулни кўрсатиб деди. – Қаранг-а, дугоналарини кузатиб, бир ўзи қишнинг қаҳратонидан ҳам қўрқмай қаддини кериб турибди.\n– Биласизми, нима учун шундай? Ҳаётда ҳар нарсанинг худди шундай ягонаси, мардонаси бўлади. Буни ҳар ким ҳам англайвермайди, – деди Фарида опа негадир Fиёс акадан кўзини узмай.\n– Ҳечқиси йўқ янги йилда… бир-биримизга… шу-у… атиргул совға қиламиз… – йигит қизнинг жингалак сочларига оҳиста-оҳиста қўнаётган қор парчаларига боққанча сўзида давом этди:\n– Дарвоқе, ўқийсизми?\n– Нима, ҳамма беморларни ҳам шунақа савол-жавобга тутасизми? – Фарида опа саволга савол билан кескин жавоб қайтарди.\n– Йўғ-ай, ўзим шундай… сўрадим-да. Ахир, сиз бемормассиз-ку, бор-йўғи беморга кўмакчи опасиз, холос. Ҳа, айтганча сизнингча атиргул кимнинг гули?\n– Ҳм, қайдам. Чаманнинг гули-да.\n– Йўқ, бунинг ўзига яраша рамзий маъноси бор. Сал олдин сиз ҳаётда ҳар нарсанинг ягонаси бўлади, дедингиз. Менимча, юракдаги чин муҳаббатгина ягона бўлади! – Fиёс аканинг ҳаяжон билан айтаётган сўзларини рўпарадаги қорга беланган гулзор ёқалаб йўлакдан келаётган аёл ва эркакнинг сўзлари бўлиб юборди.\n– Зарифа, шошма. Гапимга қулоқ солсанг-чи, ахир. Айт, гуноҳим нима? Эсинг дан чиқдими, бахтиёр лаҳза ларимиз? Мен… сени севардим-ку, ҳеч бўлмаса ўғлимиз Козимжонни ўйласанг-чи. Унинг учун ҳамма нарсага тайёрман. Дўхтир айтган барча дориларни топиб келмадимми? У менинг зурриёдим, уни мендан айиролмайсан.\n– Нима? У энди керак бўлиб қолдими? Бизга ҳалақит берманг. Хоҳласам, уни сизга умуман кўрсатмайман.\n– У менга ҳамиша керак бўлган. Ўғлимни олиб мендан ва бахтли ҳаётимиздан қочган сен-ку?!\n– У сиздан нафратланади.\n– Йўқ, ўғлим мени яхши кўради. Эшитмадингми, боягина «сиздек дадам борлигидан фахрланаман, биз билан яшанг, дадажон» деди-ку?\n– Деса деяверсин. Ман уни Москвага опкетаман. У ўшатда сиззи буткул унутворади. Кейин-чи, менга бўлмағур гапларни гапирманг, эшитизми. Карочи, бошимни қотирманг, хўпми?\n– Қанақа бўлмағур гап?\n– Севги деган бўлмағур гапни. У мен учун кеча – ёшликдаги оддий кўн гилхушлик лаҳзалари бўлса, бугун – эркинлик, кайфу сафо. Аслида-чи, Козимга ҳомиладор бўлиб қолмаганимда сиз билан бир кун ҳам яшамасдим.\n– Зарифа, асло одамни тушунмадинг… Асли шунақа эдинг, шунақалигингча қолибсан. Ўйлаб кўр, ҳалиям кеч эмас. Яна шуни унутма-ки, бир кун келиб ўғлимиз мендан эмас, сендан нафратланади. Эртага хор бўлишингни унутма. Ҳаёт сен айтган ўйин-кулгудан иборат эмас!\n– Зарифа эмас, Зара. Бу биринчидан. Иккинчидан мени ортга қайтараман, деб хомтама бўлманг. Тош тиллога айланмайди. Бу ҳаёт қонуни. Боринг, энди йўлингиздан қолманг…\nИккаласи икки томонга кетди. Танидим, улар 6-палатада ётган саккиз ёшли Козимнинг ота-онаси. Дадаси кеча Козимга кийим-кечак олиб келувди.\nФарида опа ва Fиёс ака шифохона томон оҳиста одимлади.\n– Мана, сиз айтган ягона нарса. Қўйинг, атиргулни унга ўхшатманг. Гул сўлиб қолмасин, бу гапингиздан.\n– Бўлди. Унда гапирмаймиз.\nУлар учинчи қаватга кўтарилишди.\nFиёс ака эрталаб навбатчиликни топшириб кетар экан, «мана буни Фарида опангга бер, шоир», деди-да қўлимга кичик бир хатни бериб, шошилиб йўлга тушди. Тушдан кейин Фарида опанинг синглисига жавоб беришди. Шунда югуриб бориб, опа, буни сизга Fиёс ака берди, дедим. Қўлимдаги қоғозни олиб ўқиди-да, жилмайиб, «ма, мактубни у кишининг ўзига қайтариб бер», деди. Улар кетишди. Қоғоздаги ёзувларга кўзим тушди:\nМени тўғри тушунинг.\nСизни… билмадим… Бу сўзни қандай айтаман? Илтимос, менга манзилингизни ва уй телефон рақамингизни қолдириб кетинг.\nКўнглимга қўшиб уларни ҳам олиб кетманг.\nСизни севиб қолдим…\nЭрталаб палатамизга ҳаяжон билан кириб келган ёш шифокорнинг ҳафсаласи пир бўлди. «Барибир, сени излаб топаман, Фарида», деди-да деразага ўйчан термилиб қолди. Ташқарида осмонни ерга улаб, умидлардек оппоқ қор ёғарди. Хаёллари қорга қорилиб кетган Fиёсиддин ака шундай деди:\n– Биласанми, дунёда қордан ҳам соф ва оқ нима бор? Бу – муҳаббат. Топшириқни бажара олмадинг. Шоир бўлсанг, муҳаббат ҳақида ёз!\nЎшанда бола эдим. Боланинг қўллари ҳеч қачон муҳаббатнинг оташин риштасини ушлаб қололмайди. Fиёс ака, бунинг учун сиздан астойдил узр сўрайман. Ҳаммасини англаб етганимда анча кеч эди.\nОрадан йиллар ўтди, қанчадан қанча атиргулларнинг юзига қор сочиб қишлар, бетакрор баҳорлар ўтди. Fиёсиддин аканинг катта шифокор бўлиб кетганини биламан. Аммо… аниқ биламанки, у Фаридасига етишолмаган…


Тожик-Хитой чегарасида 100га яқин юк машинаси ушлаб турилибди\nТожик-хитой чегарасининг Мурғаб туманидаги «Тохтамиш» терминалида юк машиналари тўпланиб қолди, бу машиналар Тожикистон ҳудудларига киритилмаяпти.\nТожикистон транспорт вазирлиги баёнот бериб, 2 майдан бери 100га яқин йирик габарит автотранспорт воситалари терминалда қолиб кетганини маълум қилди. Уларга белгиланган меъёрдан ортиқ юк ортилгани айтилмоқда.\nТР Транспорт вазирлигининг маъсул ходимларидан бири 8 май куни баёнот бериб, белгиланган меъёрларга кўра ҳар бир автотранспорт воситасига 10 тоннагача юк ортилиши мумкинлигини айтди. Бироқ, унинг айтишича Душанбе – Кулоб - Хорог - Кулма – Қорақорум автомобил йўлида меъёридан бир неча боробар кўп юк ортилган транспорт воситалари ҳаракатланмоқда.\n«Айрим фураларга 40 тонна юк ўрнига 50 тоннадан 80 тоннагача юк ортилган ва бу ўз навбатида йўл инфратузилмаларининг муддатдан аввал ишдан чиқишитга сабаб бўлмоқда", дейди суҳбатдош. Унинг айтишича, Тожикистон транспорт вазирлиги бир неча бор транспорт компанияларини ҳаддан зиёд юк ортмаслик борасида огоҳлантирган, бироқ ҳамиша бу огоҳлантиришлар инкор қилиниб келинган.\nШу билан бирга терминалда ушлаб қолинган фураларнинг ҳайдовчилари ўзларининг пул ва озиқ-овқатларининг заҳираси тугаб бораётганидан шикоят қилишмоқда. Шунингдек, айрим ҳайдовчилар Ўрта Осиёдаги энг баланд тоғли ҳудуд бўлган Мурғабдаги об-ҳаво шароитига кўника олишмаяпти. Фура ҳайдовчиларининг айтишларича, юк ортиш борасидаги қарор транспорт компаниялари раҳбарлари томонидан қабул қилинади. Айбдор бўлиб эса ҳайдовчилар қолаверади. Транспорт компаниялари бу мавзу бўйича изоҳ беришмади.\nТР транспорт вазирлигидаги манба Хитой расмийлари йўллар инфратузилмасини қатъий назорат қилиб боришини, юк машиналари белгиланган меъёрлардан ошмаслигини кузатиб бораётганини айтди. «Айнан шу сабабли ҳам юклар Тожикистон чегарасига қадар учта юк машинасида олиб келинади ва Тожикистон ҳудудларида бу юклар битта йирик габарит автотранспорт воситаларига ортилади», дейди манба.


“GM Uzbekistan” январь ойида РФ да 1,47 мингта автомобиль сотди\nТошкент, Ўзбекистон (UzDaily.uz) -- “GM Uzbekistan” АЖ 2018 йилнинг январь ойида Россияда 1,47 мингта “Ravon” автомобилларини сотди, бу эса 2017 йилнинг шу даврига нисбатан 3 баравар кўпдир. Бу ҳақда Автомобиль ишлаб чиқарувчиларнинг Европа бизнеси ассоциацияси қўмитаси хабар беради.\n“GM Uzbekistan”нинг Россия бозоридаги улуши 2018 йилнинг январь ойида 1,4 фоизни ташкил этди. 2017 йилнинг шу даврида бу кўрсаткич 0,6 фоизни ташкил этганди, дейилади қўмита хабарида.\n2018 йилнинг январь ойи якунларига кўра “GM Uzbekistan”АЖ Россиядаги автомобиллар сотуви ҳажми бўйича 17-ўринни эгаллади. Ҳисобот даврида “GM Uzbekistan” автомобилларининг бирорта ҳам модели Топ-25 ка кирмади.


Алюцит – medu.uz – Дорилар ҳақида маълумотлар ўзбек тилида\nHome Йўриқномалар Алюцит\nҚЎЛЛАШ БЎЙИИЧА ЙЎРИҚНОМА\nПрепаратнинг савдо номи: Алюцит\nТаъсир этувчи моддалар (ХПН): Алюминий гидроксиди, магний гидроксиди, симетикон.\nФаол моддалар: Алюминий гидроксиди қуритилган гель (алюминий гидроксидига эквивалент) – 405 мг, магний гидроксиди – 100 мг, симетикон – 125 мг.\nЁрдамчи моддалар: 70% сорбитол, маннитол, водород пероксиди, метилпарабен, пропилпарабен, лимон кислотаси, натрий сахарин, 95% этанол, қалампир ялпиз мойи, гуарон қатрони, тозаланган сув.\nТаърифи: Оқ ёки деярли оқ рангли, ўзига хос ялпиз ҳидли суспензия.\nФармакотерапевтик гуруҳи: Меъда ва ўн икки бармоқ ичак ярасига қарши восита (антацидлар).\nАТХ коди: А02АХ\nПрепарат фаол моддаларни яхши мувозанатланган мажмуасидир.\nАлюминий гидроксиди – алюминий хлоридини ҳосил қилиб меъдада хлорид кислотани ортиқчасини нейтраллизация қилади. Алюминий хлориди хлорид кислота таъсири остида алюминийни ишқорий тузларига айланади, улар қайта жуда ёмон сўрилади, аммо меъда-ичак йўллари орқали чиқарилади.Бунда қон зардобида алюминий ионлари деярли ўзгармайди.\nМагний гидроксиди – шунингдек магний хлоридига айланиб, меъдада хлорид кислотасини нейтраллизация қилади. Ичакда бу туз ёмон сўриладиган магний карбонатини ҳосил қилади ва қонда магний ионларини концентрацияларини аҳамиятли ўзгартирмайди. Сурункали буйрак етишмовчилиги бўлган беморларда қон зардобида магний ва алюминий ионлари даражаси уларнинг чиқарилишини бузилиши натижасида токсик ўлчамларгача ошиши мумкин.\nСиметикон – бутун меъда- ичак йўллари бўйича таъсир қилади ва инерт бирикма ҳисобланади. Карминатив таъсир (метеоризмни бартараф қилади) кўрсатади. Бўлиниш фазаси чегарасида сирт таранглигини пасайтиради бу ҳаво пуфакчаларини ҳосил бўлишини қийинлаштиради ва уларни меъда-ичак йўлларини шиллиғи ва ичидагиларни парчаланишга ёрдам беради. Симетиконни антацидлар билан қўлланганда уларни ўраб олувчи самарасини кучайтиради ва шу орқали шиллиқ қаватини агрессив омиллар таъсиридан ҳимоя қилади. У бошқа моддаларни сўрилишга таъсир қилмайди, тўпланмайди ва тўпланиб қолишга имкон бермайди, меъда-ичак йўлларини рH ва кимёвий муҳитини ўзгартирмайди ва ўзгармаган ҳолда чиқарилади.\nПрепарат умуман, эркин хлорид кислотасига нисбатан юқори нейтраллизация қилувчи ва меъда-ичак йўлларини шиллиқ қаватига нисбатан ҳимояловчи хусусиятлар билан таъминланишга ёрдам беради. Антацид, ўраб олувчи ва сўриб олувчи таъсир кўрсатади. Хлорид кислотасини нейтраллизация қилиш ҳисобига кислоталикни камайтиради, уни доимий даражада ушлаб туради.\nмеъда ва ўн икки бармоқ ичакнинг яра касаллигини зўрайишларини олдини олиш (мажмуавий даволаш таркибида).\nўткир гастрит, сурункали гастритни зўрайиши босқичи;\nдифрагманинг қизилўнгач тешигини чурраси;\nдискомфорт, метеоризм, эпигастрияда оғриқлар, жиғилдон қайнаши, нотўғри овқатланиш пайтида пайдо бўладиган нордон кекириш, алкоголни, қаҳвани, никотинни ҳаддан ташқари кўп истеъмол қилишда қўлланилади.\nИчга қабул қилиш учун суспензия.\nҚўллашдан аввал суспензияли флаконни яхшилаб чайқатинг. Катталарга 2 чой қошиқда (10 мл) овқатдан 30-40 минут олдин суткада 4 марта (агар шифокор бошқача кўрсатма бермаган бўлса) қабул қилиш керак.\nРефлюкс- эзофагитда препаратни шунингдек 2 чой қошикдан (10 мл) овқатдан бир соат кейин қабул қилинади.\nЭпизодик қўлланганида (нотўғри овқатлангандаги дискомфорт) 2 чой қошиқдан (10 мл) бир марта. Максимал суткалик доза 16 чой қошиқ (80 мл).\n10 ёшдан катта болалар учун бир чой қошиқдан (5 мл) суткадан 2 марта овқатдан 1 соат кейин (агар шифокор бошқача кўрсатма бермаган бўлса).\nМеъда-ичак йўллари томонидан: кам ҳолларда юқори дозаларда қабул қилинганда кўнгил айниши, қусиш, диарея ёки қабзият, таъм билишни ўзгариши.\nМоддалар алмашинуви томонидан: препарат буйрак етишмовчилиги бўлган пациентларда юқори дозаларда қабул қилинганда алюминийни буйраклар орқали чиқарилишини бузилиши ва уни суякларда тўпланишини бузилиши билан боғлиқ остеомаляция кузатилиши мумкин, узоқ вақт қўлланганда гипофосфотемияни ривожланиши мумкин бўлиб, у оғирроқ шаклларда анорексияга, мушак ҳолсизлигига ва остеомаляцияга олиб келиши мумкин.\nБошқалар: артралгиялар, Альцгеймер касаллигини зўрайиши (кекса одамларда).\n– буйрак фаолиятини яққол бузилишлари;\n– 10 ёшгача бўлган болалар;\n– ҳомиладорлик ва лактация даврида қўллаш.\nПрепаратни тетрациклин қатори антибиотиклари, витаминлар, дигоксин, H2-гистамин рецепторларининг блокаторлари, темир тузлари, ципрофлоксацин, фенотиазин, изониозид, бета-адреноблокаторлар, индометацин ва кетоконазол бирон бир вақтда қўлланганда уларнинг терапевтик самарасини пасайтириш қобилиятига эга.\nПрепаратни жигар ва марказий нерв тизими касалликларига, алкоголизм ва тутқаноқ билан оғриган пациентларга эҳтиёткорлик билан қўлланади. Препаратни бошқа дори воситалари билан бирга қўлланганда қабуллар ўртасида интервал камида 2 соатни ташкил қилиши керак.\nЗарурат бўлганида препарат буйрак, жигар фаолиятини бузилишлари бўлган беморларга ва кекса ёшдаги пациетларга ўта эҳтиёткорлик билан ва даволовчи шифокорни назорати остида буюрилади. Препаратни узоқ қўлланганда қонда фосфор ва магний миқдорини назорат қилиш тавсия қилинади.\nПрепарат пациентни психофизик ҳолатини ўзгаришини чақирмайди, автотранспортни бошқариш ва механизмлар билан ишлаш қобилиятини бузмайди.\nПрепаратни болалар ололмайдиган жойда сақлансин ва уни яроқлилик муддати ўтганидан сўнг ишлатилмасин.\nСимптомлари: кальций, магний, фосфор алмашинувини бузилиш белгилари (ҳолсизлик, суякларда оғриқ, терини қизариши, ноадекват хулқ)\nДаволаш: зарурати бўлганда симптоматик даволашни ўтказилади.\nСуспензия флаконларда 90 мл, 100 мл, 150 мл, 200 мл дан.\nКуруқ ёруғликдан ҳимояланган жойда, 25°С дан юқори бўлмаган ҳароратда сақлансин.


ИнтерФУТБОЛ :: Ислом Тўхтахўжаев: «Кайфият аъло, ОЧЛга тайёрмиз»\nИслом Тўхтахўжаев: «Кайфият аъло, ОЧЛга тайёрмиз»\nТошкентнинг «Локомотив» клуби ўз тарихида иккинчи марта Ўзбекистон суперкубоги соҳибига айланди. Таъбир жоиз бўлса, мазкур зафар «темирйўлчилар»га халқаро майдондаги иштирокни бошлашдан аввал ўзига хос кўтаринки кайфият бағишлади. АГМК клубига қарши кечган қизиқарли учрашув якунига етгач, терма жамоамизнинг тажрибали ҳимоячиси Ислом Тўхтахўжаевдан интервью олдик. Зеро, майдонда сардорлик боғичи остида тўп сурган футболчининг етакчиларга хос ҳаракати стадионга ташриф буюрган мухлисларга жуда манзур бўлди.\n- Аввало, қўлга киритилган ғалаба ва мавсумдаги илк соврин билан табриклаймиз. Дастлабки таассуротлар қандай?\n- Табрик учун раҳмат. Бу ўйинга анча муддатдан бери тайёргарлик кўрдик. АГМКнинг ОЧЛдаги 2та ўйинини кузатиб, яхшилаб ўрганиб чиқдик ва мураббийимиздан тегишли кўрсатмаларни олган ҳолда, майдонга тушдик. Энг муҳими, якунда ғалабани нишонладик.\n- Биринчи голдан сўнг «Локомотив» натижани сақлаб қолишга уриндек таассурот уйғотди. Бу Андрей Фёдоровнинг режаси эдими?\n- Маълумки, биргина ўйиндан иборат учрашувларда натижа ўта муҳим ҳисобланади. Шу боис, ҳисобдан келиб чиқиб ҳаракат қилдик. Шунингдек, рақибни ҳимояланишга мажбур этдик.\n- Жокичнинг голидан кейин эса буткул ҳимояга ўтиб олдинглар...\n- Буткул эмас-у, шунчаки, АГМК футболчиларини ўз майдончамизда кутиб олиб, қарши ҳужумда имкониятимизни кутдик. Аммо сўнгги дақиқалар яқинлашгани сари эҳтиёткорликка эътиборни кучайтиришимизга тўғри келгани рост.\n- «Пахтакор» марказий стадионига кўплаб мухлислар ташриф буюришди. Бу сизларга қўшимча куч бердими?\n- Албатта! Мухлислар қанча кўп келишса, нафақат биз, балки бошқа жамоалар ўйнаганда ҳам, шундай шиддат кузатилади. Ахир мухлислар - футболдаги «12-ўйинчи».\n- «Локомотив» Осиё Чемпионлар Лигаси гуруҳ босқичи остонасида турибди. Мусобақага тайёгарлик жараёни қандай кетмоқда?\n- Ҳа, чиндан ҳам, суперкубок баҳсидан сўнг бор эътиборимиз ОЧЛга қаратилади. Илк ўйинни ўз майдонимизда ўтказамиз. Бунга тайёргарлик авжида. Ўйлайманки, «Ал-Ваҳда»га қарши беллашувни аъло кайфият ва яхши жисмоний тайёргарлик билан бошлаймиз.\n- Гуруҳдаги рақибларни ўрганяпсизларми? Уларнинг кучига қандай баҳо берасиз?\n- Рақибларни анчадан бери ўрганяпмиз. Лекин шуниси аниқки, Чемпионлар Лигасида кучсиз жамоа иштирок этмайди.\n- Суперкубок ўйини бир томондан жамоа фойдасига ишлайди. Яъни футболчилар бироз бўлсада, муҳим ўйинлар олдидан спорт формаларини тиклаб олишади...\n- Дарҳақиқат, бу ўйиннинг худди шу вақтда ўтказилиши айни муддао бўлди. Чунки барибир, расмий ва ўртоқлик ўйини ўртасида катта фарқ бор. Шу пайтгача миллий чемпионатимизда ҳам 3-4та учрашув ўтказганимизда-ку, нур устига аъло нур бўларди.\n- Хориждаги назорат учрашувларида асосан қайси жиҳатларга эътибор қаратилди?\n- Мавсумолди йиғинлари рисоладагидек ўтди. Уларда жамоавий ўйинни шакллантириш, янги футболчилар билан ўзаро тушуниб ҳаракат қилиш устида ишладик. Табиийки, жисмоний тайёргарликка ҳам етарлича урғу қаратилди. Зеро, ОЧЛ ўйинларида жисмоний тайёргарлик кўп нарсани ҳал қилади.\n- «Ал-Иттиҳод» ва «Ал-Ваҳда» «темирйўлчилар» учун нотаниш эмас. Аммо «Ал-Райан»ни бемалол «сирли тулпор»га қиёслашимиз мумкин. Қатар клуби ҳақида етарлича маълумотга эгамисизлар?\n- Тўғри айтдингиз, «Ал-Иттиҳод» ва «Ал-Ваҳда» билан аввал ҳам куч синашганмиз. Лекин айни клубларда мураббийлар алмашган. Таркибларда жуда катта ўзгаришлар амалга оширилган. Менимча, биз аввал ўйнаган жамоалар бошқача услуб ва тактикадан фойдаланарди. Қатар клубини ҳам ўрганишни бошлаганмиз, албатта. Аммо ҳозир бор эътибор илк тур ўйинига қаратилган. Мухлисларимиз кўз ўнгида ғалаба қозонсак, қолган рақиблар ўйинини босқичма-босқич таҳлил қилаверамиз.\n- Амирликларда бўлиб ўтган Осиё кубогидан сўнг терма жамоамиздаги айрим футболчилар легионер мақомини олишди. Сизга ҳам хориж жамоаларидан таклиф ёхуд қизиқиш бўлдими?\n- Очиғини айтсам, таклифлар бор эди. Бироқ «Локомотив» билан Осиё Чемпионлар Лигасида иштирок этишни маъқул кўрдим. Бу ерда мени барча шароитлар қониқтиради. Қолаверса, қадрдон дўстларим билан бирга бўлишдан ҳурсандман.\n- Осиё майдонларида юртимиз шарафини ҳимоя қилувчи жамоага мусобақада имкон қадар узоқроққа боришни тилаймиз!\n- Раҳмат! Мақсадларимиз жуда катта. Насиб қилса, чиройли ва мазмунли ўйинлар кўрсатиб, ижобий натижаларга эришамиз.


2018-10-18 04:28:44 Yangiliklar\nҲурматли харидорлар, «GM Uzbekistan» АЖ моделлар қаторини янгилаш борасидаги глобал стратегиясига мувофиқ, «GM Uzbekistan» акциядорлик жамияти «GM Korea» билан ҳамкорликда компаниянинг Тошкент шаҳридаги филиалида «Tracker» моделини йирик узелли йиғиш ишларини олиб бормоқда.\nУшбу моделни ишлаб чиқаришни амалга ошириш, шунингдек Тошкент шаҳридаги «GM Uzbekistan» филиалига ускуна ва бутловчи қисмларни етказиб бериш учун «GM Uzbekistan» ва «GM Korea» ўртасида бир қатор шартномалар имзоланган. Синов ишлаб чиқариш доирасида айни дамда 28 дона «Tracker» автомобили йиғилди.\nАйтиш жоизки, «Tracker» автомобилини дастлабки йирик узелли йиғиш муваффақиятли амалга оширилди. Оммавий ишлаб чиқариш йўлга қўйилиши санаси, шунингдек автомобиль хусусиятлари ва нархлари ҳақида батафсил маълумот барча ишлаб чиқариш жараёни йўлга қўйилгандан сўнг берилади.\nСабрингиз учун миннатдормиз, биз билан қолинг!


Билим, маҳорат, тажриба уйғунлиги\nНавоий шаҳрида фуқаролар йиғинларининг энг намунали диний маърифат ва маънавий-ахлоқий тарбия масалалари бўйича маслаҳатчиси республика кўрик-танловининг якуний босқичи бўлиб ўтди. Ушбу кўрик-танлов илғор иш тажрибасига эга бўлган маслаҳатчиларнинг тажрибаларини оммалаштиришда муҳим омил бўлиб хизмат қилмоқда. Бунинг натижасиўлароқ, юртимизда& ...\nИстиқлол йилларида мамлакатимизда оммавий ахборот воситаларини ривожлантиришга алоҳида эътибор қаратилди. Президентимиз раҳнамолигида соҳани янада эркинлаштириш, миллий журналистикамизни юқори босқичга кўтариш ҳамда фуқароларнинг ахборотга бўлган эҳтиёжини тўлақонли қондириш мақсадида туб ислоҳотлар амалга оширилди. Бу борада қабул қилинган қо ...


Ботмай тур, қуёш… | Saodat журнали\nДомой » Гулчеҳралар » Ботмай тур, қуёш…\nУ дераза пардасини четга суриб, чўғдек қип-қизил уфққа термилиб қолди. Туя ўркачига ўхшаш адирлар нимқизғиш товланар, тепароқдаги бир тутамгина адашган булут ҳам пуштиранг кўринади. Қанийди, ҳув ўша гўзаллик бағрига сингиб кетса-ю, намозшомда кўксига бир қучоқ бинафша босиб қайтса… Кечаги кўрган туши ёдига тушиб, юраги алланечук орзиқиб кетди. Қир-адирда чопқиллаб кийикдек сакраб юрганмиш. Атроф кўм-кўк майсазор. Товонига тегиб турган бахмалдек ўт-ўланлардан ёқимли ис таралармиш. Тушида бўлса ҳам ер босиб одимлади… О, бу нақадар ҳузурбахш эди! Бинафша, бойчечаклардан тераверди, тераверди. Кейин бирдан… қуёш билан юзма-юз келди. Неча йиллик ҳамдарди, ҳар куни деразадан боқиб, ботишини кузатадиган офтоб унинг рўпарасида турарди. Бориб уни қучиб олгиси келди… “Офтобой, қара, мен юряпман”, дея суюнчилагиси келди.\nОйиси уйғотмай турганида, унга етиб ҳам борармиди…\nҲабиба бир хўрсиниб, токчадаги китобни қўлига олди. Ҳар сафар кўнглининг туб-тубидаги мудроқ армонлар ўрмалай бошлаганида мутолаадан таскин топади. Мана, у ўқияпти. Секин-аста тор ҳужра деразаси олдидаги маконидан хаёлан узилиб, олис-олис, ўзгача оламларга сафар қилади. Эсини таниганидан буён ўтирган ногиронлик аравачаси, сим каравот, дори солинган қути – ҳаммаси ортда қолиб, унутилади. Яхшиям шу китоблар бор! Шукрки, Яратган юриш саодати насиб этмаганига яраша уйғоқ қалб берибди. Шу саҳифаларга тўкиб солмаса, ўн саккизинчи баҳори куртак ёзган қизгина дарёдек тошқин туйғуларини қайга сиғдирар эди?..\n– Чироқни ёқиб қўяйми, қизим?\nЭшикдан мўралаб турган ойисига “ҳа” ишорасини қилди-да, қўшиб қўйди:\n– Бу китобни тугатдим. Абдулла Ориповнинг китобини олиб беринг, ойижон!\nОйиси жавондаги зич қаторлар орасидан у айтган китобни суғуриб олар экан, сўз қотди:\n– Кўзинг толмадими, қизим, дам олсанг бўларди.\n– Ҳозир, яна бироз ўқий.\n– Майли, – жилмайганча китобни узатди ойиси. – Барака топсин ўша шоир бола. Ажойиб китоблар совға қилибди-я. Ўзи ҳам келишган йигит экан.\nҲабибанинг аъзойи-баданига илиқлик югурди. Ҳаётида яқиндагина содир бўлган энг катта ҳодиса яна такрорланаётгандай кўнгли яйраб кетди. Ўша дақиқалар лаззатини яна туйгандек бўлиб хаёлга чўмди.\n– Она қизим, сени йўқлаб келишибди.\nДадасининг сўзларини эшитиб, дугоналаримдир, деган хаёлга борди. Ўзини ўнглаб улгурмай остонада баланд бўйли, ўктам бир йигит пайдо бўлди. Қўлида бир даста китоб.\n– Ким экан деб ҳайрон бўлаётгандирсиз-а, синглим, – деди у саломлашгач. – Сиз мактуб ёзган шоир Зуфаржонман.\nҲабиба ҳаяжонга тушганидан титраб кетди. Наҳотки шундай одам…\n– Кўп безовта бўлманг, – деди қайта-қайта рўмолини тўғрилашга уринаётган Ҳабибанинг қошига ўтираркан. – Хатингиз шунчалар самимий ёзилибдики, ўқиб, сизни бир йўқлаб, суҳбат қураман, деб излаб келдим. Ўқишни, ёзишни мустақил ўрганишга иродангиз етгани барчамизга сабоқ бўлиши керак. Тўғриси, сизнинг мактубингиз олдида шеърларим ғариб кўриниб кетди. Кўп кечинмаларим юзаки, юрагимдан ўтмаган дардларни ёзган эканман. Сизга ҳавасим келди, чунки ҳаётнинг моҳиятини мендан кўра чуқурроқ англар экансиз.\nЙигит тинмай гапирар, Ҳабиба эса сеҳрлангандек киприк қоқмай тингларди. У бу қадар самимий сўзларни биринчи бор эшитиши. Шу билан бирга йигитнинг майин овози, ўткир нигоҳи асир этган, назарида унинг тим қора тубсиз кўзларига чўкиб бораётгандек эди.\n– Шеърларимга баҳо берганингиз учун раҳмат, – давом этди сўзида Зуфаржон. – Мана бу китобларни шахсий кутубхонамдан саралаб олдим. Сизга бўлган ҳурматимни шу тарзда ифодалашни маъқул топдим.\nЎша кундан бери нотаниш ва айни пайтда ғоят ёқимли бир изтироб кўксига ин қурди. Зуфаржон ҳақида тез-тез ўйлайдиган бўлди. Шундай келишган шоир йигит тўшакка михланган ногирон қизнинг тенги эмаслигини биларди. Билса ҳам бу ҳақда ўйлагиси келмас, шунчаки хаёллардан таскин изларди, холос.\nУ китобнинг янги варағини очди. Нигоҳлари у сатрдан бу сатрга кўчар, ўша кундан буён юрагида яшаб келаётган тотли ҳиссиёт борлиғини эгаллай бошлади.\n“Сен қайдан биласан, балки кенг олам,\nШу мўъжаз қалбимга бўйлаётгандир”.\nЎша ширин, исмсиз туйғу тобора борлиғига сингиб, кўнгил уйининг энг овлоқ бурчакларини-да ёритиб борди.\n“Сен қайдан биласан, балки мени ҳам,\nКимдир қайдадир жим ўйлаётгандир…”\nШуурида икки сўз қайта-қайта жаранг берди: “Мени ҳам, мени ҳам…” Нима қипти? Зуфаржон ҳам Ҳабибани бир сония ёдга олган бўлиши мумкин-ку ахир? Ҳабиба ҳар лаҳза, ҳар нафас уни яна бир бор кўриш, кўзларига яна бир бор термилиш учун яшаяпти-ку! Унга нимадир бўляпти, нимадир бўлди! Нега хаёллари ўзига бўйсунмаяпти? Нега лаблари телбаларча унинг исмини айтяпти?\nУ кўзларини юмиб олди. Руҳини қамраган ҳис энди вужуди ичра илдиз ёя бошлади. Бир ҳовучгина, хаста, рангпар жуссада буюк пўртана жунбушга келганди. Гўё шу тобда нимадир рўй берадигандек, юраги ҳаприқиб кетди. Бу ҳол қанча давом этди, ўзи ҳам билмайди. Қўлидаги китобнинг ерга “тап” этиб тушиши қизнинг ичидаги туманни туйқус тарқатиб юборди. Манглайидаги муздек терни артаркан, титроғини босишга ҳарчанд уриниб кўрди. Аравачанинг пойига тушган китобни олишга ҳаракат қилиб, қийналиб қора терга тушгудек бўлди, қўли етмади. Яна, яна… зўр бериб чўзилди – ўзи олиши керак, ўзи! Шунчалар интилдики, ҳатто… Ҳабиба энгашган кўйи тошдек қотиб қолди. Йўқ, бўлиши мумкин эмас! Унга шундай туюлди, чоғи. Ўша қайсарона ҳаракатни яна такрорлашга аранг куч топди. Шунда… қимир этмай осилиб турган оёқларининг бармоқлари секин-аста ҳаракатга келаётганини кўриб кўзларига ишонмасди.\nҲабибанинг боягина қинидан чиққудек урган юраги бирзум тўхтаб қолди. Ишқилиб, бу туш бўлмасин! Ишқилиб, уйғониб кетмасин! У ўзига ишонмай яна ҳаракатлана бошлади. Ниҳоят, бармоқлари бирин-кетин қўзғала бошлади.\n– Ё Худойим… Ана… ана… Ё худойим! Ойижон, ойижон, ёнимга келинг, ҳозир юрагим ёрилиб кетади, дея онасини чақирарди.\nКўз ёшлари юзини ювар, чиндан-да шу он бутун олам ва шу олам ичра энг қадрдон кишиси унинг шикаста қалбига бўйлаётгандек эди.\n… Қуёш бота бошлади. Қирмизи тусга кирган осмонга қараб ҳайқиргиси келди. Ботма қуёш, сен мен билан қол, менинг ёруғ кунларим келди. Мен билан бирга қувон, мен билан бирга шодлан, дегиси келди. Ҳабибанинг қалбида эндигина тонг отди, унда балққан қуёш ҳеч қачон ботмайди, севинганидан куйлаб юборди…\nЎқиганлар сони: 303


хавфи пайдо бўлади», — деб изоҳлайди мутахассислар. Иссиқ шўрва, чой ва бошқа ичимликларни мунтазам истеъмол қилиш ҳам саломатликка зарар ...\nчой таркибида бактериялар, ҳатто, замбуруғлар бўлиши мумкин. Уларни эса фақат қайноқ сув бартараф этади. Қайнамаган сувга дамланган чой соғлик ... таяниб. Нашрнинг таъкидлашича, илиқ сув (26 — 30 даража) чойда бўлиши мумкин бўлган хавфли микробларни ўлдириш учун етарли бўлмайди. ...\nЁш режиссёрга 1 миллиард сўм берилди\n«чой» қисқа метражли фильми билан Халқаро фестивалларда ғолиб бўлган ёш режиссёр Шокир Холиқов оддий сервис билан тақдирланганида ижтимоий тармоқларда ...\nОлимлар мия фаолиятини яхшилайдиган маҳсулотни айтишди\nМиллий университети олимлари мунтазам чой истеъмоли мия фаолиятининг самарадорлигига ижобий таъсир қилади, деган хулосага келишди. Тадқиқот натижалари эса «Aging» журналида эълон ... натижалари эса «Aging» журналида эълон қилинди. Мутахассислар чойнинг мия фаолиятига қандай таъсир қилишини 60 ёшдан ошган 36 нафар инсонлар ...\nчой чанқоқни қондиради, қариш жараёнини секинлаштиради ва қон томирларни мустаҳкамлайди. Бироқ дунё олимлари чой ичиш соғлиқ учун хавфсиз эмас, ... ҳисоблайди. Бунинг ўзига яраша сабаблари бор, деб ёзади «Ramler». чой ҳарорати Британиялик жарроҳнинг хулосасига кўра, куйдирувчи ичимликни ...\nкасалликнинг нохуш аломатларидан халос бўлиш йўлларини аниқлади. чой ва қаҳва ичманг Шифокорлар касаллик вақтида иложи борича кўпроқ суюқлик ...\nSun». Нашрнинг маълум қилишича, стюардесса жабрланувчининг онасига чой узатаётганда зич ёпилмаган стакан тўнкарилиб кетади ва қайноқ сув қизчанинг ...\nбилан касалланиш хавфини ошириши мумкин. Куз фаслида қуюқ чойни ҳам ичмаган маъқул. Унинг ўрнига морс, гиёҳлар дамламаси ва оддий ...\nПакетчали чой соғлиқ учун хавфлими?\nолимлар пакетчали чойда полимер микро зарраларини аниқлашди. Ҳар йили дунё океанига бундай зарралар жуда кўплаб оқизиб турилади. Бу ҳақда «Рамблер» хабар берган.Тадқиқот ... журналида чоп этилди.Мутахассисларнинг аниқлашича, пакетчали чой дамланганда қарийб 11 миллиард пластик микро зарралар ва яна 3 миллиард ...\nтуманидаги «Олтин қум» фермер хўжалиги саксовулдан чой ишлаб чиқаришни йўлга қўймоқда. Мазкур фермер хўжалиги 1999 йилда Қорақум этакларида ташкил қилинган. Шундан буён унинг фаолияти тобора ... ва қон босимини пайсайтирувчи хусусиятга эга. — Саксовулдан қуруқ чой тайёрлашни йўлга қўймоқдамиз, — дея суҳбатни давом эттиради Ш.Сотимов. ...


ИСЛОМ ДИНИДА АЁЛЛАРГА ЭҲТИРОМ — Zamaxshariy.uz\nИСЛОМ ДИНИДА АЁЛЛАРГА ЭҲТИРОМ\nАввалам бор ҳар бир инсон ишини ислом дини асосида юритмоғи керак, чунки аёл авваламбор она сифатида улуғланади, аёлларга нисбатан яхши муносабатда бўлиши шариатда белгилаб қўйилган. Бу нозик ва муҳим ижтимоий масалани динимиз қандай ҳал этганини билиш учун аёлларнинг исломдан аввалги самовий дин вакиллари аёллар ҳақида тортишувлар бўлган аёллар эркакларга хизмат қилиш учун яратилган деган фикрга келишган. Арабларда эса аёлларга муносабат жуда ҳам ёмон бўлган, оилада қиз фарзанд туғилишини иснод деб билиб, уни тириклайин кўмиш ҳоллари ҳам бўлган. Аллоҳ таоло Қуръони Каримда шундай марҳамат қилади, яъни: “Қачонки улардан бирига қизнинг хушхабари берилса, ғам аламга тўлиб, юзи қорайиб кетур, унга берилган хушхабарнинг ёмонлигидан (уялиб) қавмидан беркинади. У (қиз)ни ҳорлик-ла олиб қолмасмикин ёки тупроққа кўмсамикин? Огоҳ бўлинг! Улар қилган ҳукм нақадар ёмон “. (Наҳр сураси 58-59 оятлар).\nАзизлар, бундай ваҳшийликнинг асосий сабаби динсиз, иймонсиз кимсаларнинг жаҳолат ва кибр-ҳаво айрим уламоларимиз буларни разолатни бир воқеа сизга боғлайдилар. Муқаддас ислом динида қизлар туғилгандан бошлаб бошқага эътибор беришни талаб этади. Ҳаттоки уз қизни чиройли тарбиялаб, вояга етказган кишига жаннат ваъда қилинган. Ислом динида аёлларга берилган ҳуқуқлардан бири турмуш қуришда ўзларига жуфти ҳалол ихтирий қилиш хуқуқидир. Аллоҳ таоло Қуръони Каримда марҳамат қиладиган, яъни “Осмонлар ва Ернинг ҳукмронлиги Аллоҳга (хос)дир. У ўзи ҳоҳлаган нарсани яратур, у ўзи ҳоҳлаган кишига қизларни ҳадия этур ва ўзи ҳоҳлаган кишига ўғилларни ҳадя этур” (Шўро сураси 49-оят). Исломдан олдин қизлар мерос умуман олмас эдилар.\nАзизлар, хотинларнинг ўз эрлари зиммасида ҳам жуда кўп ҳақи бор, эрлари уларга нисбатан яхши муомалада бўлиши, меҳр-шафқатли бўлмоғи баъзи хато, камчиликлари, ноўрин муомалаларига сабрли бўлишлари керак. Қуръони Каримда марҳамат қиладики: “Улар билан тотув турмуш кечиринглар, агар уларни ёмон кўрсангизлар, (билиб қўйингки) балким сизлар ёмон кўрсангизлар, (билиб қўйингки) балки сизлар ёмон кўрган нарсада Аллоҳ (Сизлар учун) кўпгина яхшилик пайдо қилур” (Нисо сураси 19-оят). Расулуллоҳ (САВ): ”Албатта, Аллоҳ таоло аёллар билан яхши муомалада бўлишингизни тавсия этади, чунки улар сизларнинг оналарингиз, қизларингиз ва ҳолаларингиздир. Аҳли китоблардан бирортаси қўли ишга бормаган (игна билан кийим ямашни билмаган аёлларга уйланса ҳам бир-бирларидан юз ўгиришмасин.”\nАлбатта шариат исломияда аёлларга алоҳида ҳурмат билан қаралади, Қуръони Каримда аёлларнинг нафақаси эрларининг зиммасида эканлиги баён қилинган. Ҳар бир фарзанд ота-онасини ҳурматлаб хизматини қлса икки дунё саодатига мушарраф бўлади.\nPrevious Post:ТИНЧЛИК-ҲОТИРЖАМЛИК УЛУҒ НЕЪМАТ\nNext Post:ЛОҚАЙД ВА БЕПАРВО БЎЛМАЙЛИК


Қирғизистон яна Ўзбекистонни айбламоқда\nҚирғизистон Бош прокурори Аида Саляновага кўра, Ўш қирғинида айбланганларнинг асосий қисми хорижга қочиб кетган.\nҚирғиз расмийлари Ўш қирғини ташкилотчилари Ўзбекистонда яшириниб юрганини ва Ўзбекистон уларни қўлга олмаётганини иддао қилмоқда.\nҚирғиз расмийлари Ўзбекистон 2010 йилги Ўш воқеаларига алоқадорликда гумонланаётган Қирғизистон фуқароларини Бишкекка қайтаришга ёрдам бермаяпти. Сўнгги пайтларда Қирғизистон куч тизими расмийлари шундай баёнотлар бермоқда.\nРасмий маълумотларга кўра, 2010 йилда содир бўлган Ўш қирғини ташкилотчиларига нисбатан 40 дан ошиқ жиноят иши қўзғатилиб, қирғин ташкилотчиси сифатида гумонланган шахсларга қидирув эълон қилинган.\nҚирғизистон ҳуқуқ - тартибот тузилмалари расмийларига кўра, ҳозирда бу одамларни қўлга олиш бўйича Россия ва Қозоғистон билан самарали ишлар олиб борилмоқда.\nРасмийларига кўра, Ўш воқеаси ташкилотчилари сифатида гумонланаётганларнинг кўпчилиги ўзбеклардир ва улар ҳозирда Ўзбекистон ҳудудида яшириниб юрибди. Бироқ Ўзбекистон Ўш воқеалари бўйича қидирувга берилганларни қўлга олишда ёрдам бериш тўғрисидаги Қирғизистон ҳуқуқ -тартибот органлари илтимосларига жавоб бермаяпти.\n- Улар ўзбеклар ва Ўзбекистонда юришибди. Улар жиноят қилган ва жиноятлари исботланиб қидирувга берилган. Бизда уларнинг Ўзбекистонда яшириниб юргани тўғрисида маълумотлар бор. Уларни қўлга олишда ёрдам беришни сўраб биз Ўзбекистонга мактуб ва илтимосномаларни юборямпиз, бироқ жавоб бўлмаяпти, - деди Ўш шаҳар ички ишлар бошқармаси бошлиғи Марат Ўрўзбаев.\nҚирғизистон ҳуқуқ тартибот органи расмийлари Ўзбекистон Ўш воқеалари ташкилотчиси сифатида иддао қилинаётганларини қўлга олишга ёрдамлашмасдан халқаро мажбуриятларни бажармаяётганини ҳам айтишади.\nЖумладан, Қирғизистон Ички ишлар вазирлиги жиноят-тергов бош бошқармаси бошлиғи ўринбосари Абдраим Жумашаевга кўра, Ўзбекистон МДҲ давлатлари ўртасида жиноятчиларни қайтариб бериш бўйича Минск конвенцияси талабларини бажармаяпти.\n- Ўзбекистон рухсат бермаганидан кейин бошқа мамлакат ҳудудига кириб жиноятчиларни олиб чиқа олмайсан экан. Масалан, Иномжон Абдурасуловнинг қаерда яшаётгани тўғрисида маълумотлар бўлган. Масалан, Қозоғистон билан биз яхши ишлаяпмиз. Уларнинг жиноятчиларини биз ушлаб беряпмиз, бизнинг жиноятчиларни улар ушлаб беряпти. Очиғи Ўзбекистон билан ишлаш жуда қийин бўляпти,- деди Абдраим Жумашаев.\nРасмий маълумотларга кўра, хозиргача Россиядан Ўш воқеаларида гумонланаётган тўққиз одам, Ўзбекистондан бир одам қўлга олиниб Қирғизистонга қайтарилган.\nҚирғизистон Бош прокурори Аида Салянованинг маълум қилишча, тергов органлари томонидан Ўш воқеалари бўйича беш минг олти юз ўттиз жиноий иш қўзғатилган. Булар Ўш воқеаларини уюштирганлик бўйича 39 жиноий иш, одам ўлдирганлик бўйича 476, уй-жой ва хусусий мулкка зиён келтириш ҳолати бўйича 2443 та жиноят ишлардир.\nМазкур жиноятлардан бугунгача тартибсизликларда иштирок этганлик айблови билан 131 одам, одам ўлдирганлик бўйича 92 одам, уй-жой ва хусусий мулкка зиён келтириш факти бўйича 17 одам жиноий жавобгарликка тортилган ва бу Ўш воқеалари юзасидан қўзғатилган жиноят ишларининг 6 фоизидан ошиғроғини ташкил этади.\nҚирғизистон Бош прокурори Аида Салянова аввалроқ жиноят ишларининг бунчалик оз фоизи фош қилиниш сабабларини қуйидагича изоҳлаганди:\n- Ўша воқеалардан кейин айбдорларнинг кўпчилиги қочиб кетган. Ўша пайтда паспортларнинг енгиллаштирилган тартибда берилиши бунинг сабабларидан биридир. Бундан ташқари ўша пайтларда ҳуқуқ - тартибот органи ходимлари учун хавф бўлган. Улар шунинг учун тезкор ишларни олиб бориша олмаган, - деди Қирғизистон Бош прокурори.\nАида Саляновага кўра, Ўзбекистонда яшириниб юрган Ўш воқеалари айбдорларини Қирғизистонга қайтариш мақсадида Қирғизистон Бош прокуратураси икки мамлакат прокурорларидан иборат бўлган ишчи гуруҳ тузишга ҳаракат қиляпти.\n17 август куни Ўшга иш сафари билан борган Қирғизистон президенти Роза Ўтунбаева эса яқинда МДҲ давлатлари раҳбарларининг саммити бўлиб ўтишини, ўша саммитда у Ўзбекистон президенти Ислом Каримов билан ушбу масалада маслаҳатлашмоқчилигини маълум қилган\nҚўшимча қилиб ўтамиз, Ўш воқеаларини ўрганган халқаро ташкилот ҳисоботида Ўш қирғинида ҳалок бўлганларнинг 74 фоизи ўзбеклар, 25 фоизи эса қирғизлар бўлгани қайд этилади. Қирғинда жабрланганларнинг катта қисми ўзбеклар бўлганига қарамасдан, Ўш воқеалари юзасидан ҳибсга олинган 271 нафар шахсдан 230 нафари этник ўзбек, 28 нафари эса қирғиз миллатига мансуб киши экани айтилади.


Биринчи августдан нималар ўзгарди? - 01.08.2021, Sputnik Ўзбекистон\nҲокимликларнинг ерни тўғридан-тўғри ажратиш ваколатидан маҳрум бўлиши, амалдорларга бириктирилаётган автомобиллар, ЯИДХПда янги хизматлар – батафсил мақолада. 01.08.2021, Sputnik Ўзбекистон\nТОШКЕНТ, 1 авг — Sputnik. Адлия вазирлиги 1 августдан мамлакат қонунчилигида нималар ўзгариши ҳақида маълумот тайёрлади.1. Ҳокимликларнинг ерни тўғридан-тўғри ажратиш ваколати бекор қилинади.Ҳокимликларнинг ерга оид қуйидаги ваколатлари бекор қилинади:2. Айни бир ҳужжат билан ёки бир вақтнинг ўзида ерни олиб қўйиш, захирага олиш, бошқа шахсга ажратиш тақиқланади.Янги тартиб билан ер участкалари хусусий секторга – мулк ва ижара ҳуқуқи асосида, давлат органлари, муассасалари, корхоналари, фуқароларнинг ўзини ўзи бошқариш органларига – доимий фойдаланиш ҳуқуқи асосида ажратилади.Мерос қилиб қолдириладиган умрбод эгалик, доимий эгалик, вақтинча фойдаланиш ҳуқуқи билан ер ажратиш тартиби бекор қилинади, бунда илгари ажратилган ер участкаларига бўлган бундай ҳуқуқлар уларнинг эгаларида амалдаги тартибда сақланиб қолади.Ижарага олинган ер участкасида қурилган кўчмас мулк объектига мулк ҳуқуқи бошқа шахсга ўтган тақдирда, ер участкасига бўлган ижара ҳуқуқи ҳам янги мулкдорга ўтади.Қишлоқ хўжалигига мўлжалланган ерлар очиқ электрон танлов якунларига кўра, фақат ижара ҳуқуқи асосида ажратилади.3. Аҳолининг жисмоний тайёргарлик даражасини баҳолаш тизими жорий этилади.Баҳолаш тизими бўйича спорт синовлари махсус ва ихтиёрий равишда аҳолининг етти ёшдан етмиш ёшгача бўлган қатлами ва ундан катталарнинг жисмоний тайёргарлигини аниқлайди.Спорт синовлари 15 турдаги машқлардан иборат бўлади.Иштирокчиларга 11 та ёш тоифаси бўйича эгаллаган ўрни ва даражасига қараб спорт разрядлари ва унвонлари берилади.4. Хориждан маҳсулот сотиб олиб, импорт қилмасдан учинчи давлатга тўғридан-тўғри сотишга рухсат берилади.Ҳукумат қарори билан божхона режими талабида хорижий буюртмачи мавжуд бўлмаган ҳолларда ҳам қайта ишлаш операцияларига рухсат берилади;5. Давлат бошқаруви органларининг хизмат автотранспорт воситалари уларнинг раҳбарларига шахсан бириктирилади.6. Ҳудудлардаги нодавлат таълим ташкилотларининг бинони ижарага олиш харажатлари бир қисми қоплаб берилади.2024 йил 1 январгача таълим жараёнида фойдаланиладиган бино ва иншоотлар ижара тўлови харажатларининг 50 фоизигача давлат бюджети маблағлари ҳисобидан қоплаб берилади.Ушбу тартиб Тошкент ва Самарқанд шаҳарларида жойлашган ва таълим жараёнида фойдаланиладиган бино ва иншоотларга татбиқ қилинмайди.7. Мажбурий тўловларни онлайн режимда тўлаш имконияти яратилади.1 августдан давлат божлари, йиғимлар, жарималар ва бошқа мажбурий тўловларни онлайн режимда тўлаш имконияти яратилади.8. Ҳайдовчилик гувоҳномасини расмийлаштириш учун барча ҳужжатларни ЯИДХП орқали ҳам тақдим этиш имконияти яратилади.ЯИДХП орқали хизмат кўрсатилади:9. Ҳомиладор аёлларни комплекс кузатиш бўйича ягона тизим жорий этилади.Ҳомиладор аёлнинг комплекс кузатуви ягона маълумотлар базасини яратилади.Перинатал ва скрининг марказлари ҳамда бирламчи тиббий-санитария муассасаларидаги оналар ва болалар саломатлигига масъул тузилмалар томонидан ягона маълумотлар базасига зарур маълумотларни киритиш, шунингдек, ҳомиладор аёлларнинг тиббий картасини юритилади.Шаклланган маълумотларга асосан ҳомиладор аёлларга зарур маслаҳатлар берилади.10. Давлат харидлари соҳасида ўтказиладиган тендер натижаларини мажбурий тарзда очиқ эълон қилиш йўлга қўйилади.Давлат харидлари соҳасида шаффофлик ва қонунийликни таъминлаш, коррупциявий ҳолатларнинг олдини олиш мақсадида давлат харидлари соҳасида ўтказилаётган тендер (танлаш) натижаларини мажбурий тарзда очиқ эълон қилиш амалиёти жорий этилади.\nянги қонун, адлия вазирлиги\n© Foto : Gena96Календарь с числами\n© Foto : Gena96\nҲокимликларнинг ерни тўғридан-тўғри ажратиш ваколатидан маҳрум бўлиши, амалдорларга бириктирилаётган автомобиллар, ЯИДХПда янги хизматлар – батафсил мақолада.\nТОШКЕНТ, 1 авг — Sputnik. Адлия вазирлиги 1 августдан мамлакат қонунчилигида нималар ўзгариши ҳақида маълумот тайёрлади.\n1. Ҳокимликларнинг ерни тўғридан-тўғри ажратиш ваколати бекор қилинади.\nҲокимликларнинг ерга оид қуйидаги ваколатлари бекор қилинади:\nерни тўғридан-тўғри ажратиш, фойдаланишга бериш, захиралаш, бириктириш, ободонлаштириш учун бериш ёки ерларни бошқача йўл билан тасарруф қилиш;\nтуман ва шаҳар ҳокимликлари томонидан ерга бўлган ҳуқуқларни белгилаш, эътироф этиш, ўзгартириш, бекор қилиш;\nсуғориладиган ерларни суғорилмайдиган ерлар тоифасига ёки бошқа ер тоифасига, суғорилмайдиган қишлоқ хўжалиги ерларини бошқа ер тоифасига ўтказиш;\nжамоа боғдорчилиги, узумчилиги ва полизчилиги ҳамда ёрдамчи қишлоқ хўжалигини юритиш учун ер бериш;\nхусусийлаштириладиган ерга нисбатан инвестиция мажбуриятлари ёки хусусий мулкни эркин тасарруф этишни чеклайдиган бошқа мажбуриятларни белгилаш.\n2. Айни бир ҳужжат билан ёки бир вақтнинг ўзида ерни олиб қўйиш, захирага олиш, бошқа шахсга ажратиш тақиқланади.\nЯнги тартиб билан ер участкалари хусусий секторга – мулк ва ижара ҳуқуқи асосида, давлат органлари, муассасалари, корхоналари, фуқароларнинг ўзини ўзи бошқариш органларига – доимий фойдаланиш ҳуқуқи асосида ажратилади.\nМерос қилиб қолдириладиган умрбод эгалик, доимий эгалик, вақтинча фойдаланиш ҳуқуқи билан ер ажратиш тартиби бекор қилинади, бунда илгари ажратилган ер участкаларига бўлган бундай ҳуқуқлар уларнинг эгаларида амалдаги тартибда сақланиб қолади.\n3. Аҳолининг жисмоний тайёргарлик даражасини баҳолаш тизими жорий этилади.\nБаҳолаш тизими бўйича спорт синовлари махсус ва ихтиёрий равишда аҳолининг етти ёшдан етмиш ёшгача бўлган қатлами ва ундан катталарнинг жисмоний тайёргарлигини аниқлайди.\nСпорт синовлари 15 турдаги машқлардан иборат бўлади.\nИштирокчиларга 11 та ёш тоифаси бўйича эгаллаган ўрни ва даражасига қараб спорт разрядлари ва унвонлари берилади.\n4. Хориждан маҳсулот сотиб олиб, импорт қилмасдан учинчи давлатга тўғридан-тўғри сотишга рухсат берилади.\nҲукумат қарори билан божхона режими талабида хорижий буюртмачи мавжуд бўлмаган ҳолларда ҳам қайта ишлаш операцияларига рухсат берилади;\nтадбиркорга четдан хомашё сотиб олиб, уларни республика ҳудудида божхона тўловлари тўламаган ҳолда қайта ишлагандан сўнг исталган хорижий ҳамкорига сотиш имконини берадиган олиб чиқиш, олиб кириш, сотиш ва сотиб олиш бўйича янги турдаги ташқи савдо контрактлари амалиётга киритилади;\nмаҳаллий экспорт қилувчи ташкилотларга хорижий давлатдан маҳсулот сотиб олиб, импорт қилмасдан учинчи давлатга тўғридан-тўғри сотишга рухсат берилади;\nолиб кириш контрактини олиб чиқиш контракти билан, шунингдек, сотиб олиш контрактини сотиш контракти билан ўзаро боғлиқ ҳолда мониторинг қилиш тартиби жорий қилинади.\n5. Давлат бошқаруви органларининг хизмат автотранспорт воситалари уларнинг раҳбарларига шахсан бириктирилади.\nхизмат автотранспорт воситалари республика давлат бошқаруви органларида, шунингдек, маҳаллий давлат ҳокимияти органларида раҳбарлар ҳамда уларнинг ўринбосарларига бириктирилади;\nреспублика давлат бошқаруви органлари тизимидаги ташкилотлар ва уларнинг ҳудудий бўлинмаларида биринчи раҳбарларга шахсан бириктирилади.\nБундан ташқари, республика давлат бошқаруви органларида аутсорсинг шартлари асосида автобус, такси ва бошқа автотранспортлар хизматларидан фойдаланиш тизими жорий этилади.\nЯнги типдаги давлат рақами белгилари билан қайта рўйхатдан ўтказилмаган тегишли хизмат автотранспорт воситаларининг ҳаракатланиши тақиқланади.\n6. Ҳудудлардаги нодавлат таълим ташкилотларининг бинони ижарага олиш харажатлари бир қисми қоплаб берилади.\n2024 йил 1 январгача таълим жараёнида фойдаланиладиган бино ва иншоотлар ижара тўлови харажатларининг 50 фоизигача давлат бюджети маблағлари ҳисобидан қоплаб берилади.\nУшбу тартиб Тошкент ва Самарқанд шаҳарларида жойлашган ва таълим жараёнида фойдаланиладиган бино ва иншоотларга татбиқ қилинмайди.\n7. Мажбурий тўловларни онлайн режимда тўлаш имконияти яратилади.\n1 августдан давлат божлари, йиғимлар, жарималар ва бошқа мажбурий тўловларни онлайн режимда тўлаш имконияти яратилади.\n8. Ҳайдовчилик гувоҳномасини расмийлаштириш учун барча ҳужжатларни ЯИДХП орқали ҳам тақдим этиш имконияти яратилади.\nЯИДХП орқали хизмат кўрсатилади:\n9. Ҳомиладор аёлларни комплекс кузатиш бўйича ягона тизим жорий этилади.\nҲомиладор аёлнинг комплекс кузатуви ягона маълумотлар базасини яратилади.\nПеринатал ва скрининг марказлари ҳамда бирламчи тиббий-санитария муассасаларидаги оналар ва болалар саломатлигига масъул тузилмалар томонидан ягона маълумотлар базасига зарур маълумотларни киритиш, шунингдек, ҳомиладор аёлларнинг тиббий картасини юритилади.\nШаклланган маълумотларга асосан ҳомиладор аёлларга зарур маслаҳатлар берилади.\n10. Давлат харидлари соҳасида ўтказиладиган тендер натижаларини мажбурий тарзда очиқ эълон қилиш йўлга қўйилади.\nДавлат харидлари соҳасида шаффофлик ва қонунийликни таъминлаш, коррупциявий ҳолатларнинг олдини олиш мақсадида давлат харидлари соҳасида ўтказилаётган тендер (танлаш) натижаларини мажбурий тарзда очиқ эълон қилиш амалиёти жорий этилади.


Қозоғистонда мамлакатдан капитални олиб чиқиш устидан назорат кучайтирилиши таклиф қилинмоқда - Sharh.uz\nБош саҳифа|Иқтисодиёт|Қозоғистонда мамлакатдан капитални олиб чиқиш устидан назорат кучайтирилиши таклиф қилинмоқда\nҚозоғистонда мамлакатдан капитални олиб чиқиш устидан назорат кучайтирилиши таклиф қилинмоқда\nҚозоғистон парламентининг Мажлиси мамлакатдан капитални олиб чиқилиши устидан назоратни кучайтиршни кўзда тутувчи қонун лойиҳасини муҳокама қилмоқда.\nМаҳаллий янгиликлар агентликлари чоршанба куни ялпи мажлисда депутатлар эътиборига “Валютани тартибга солиш ва валюта назорати” тўғрисидаги қонун лойиҳасини тақдим қилган Қозоғистон Миллий банки Бошқаруви раиси Данияр Акишевнинг сўзларини келтирмоқда. Унинг сўзларига қараганда, ҳужжат банк сири бўлган валюта амалиётлари тўғрисидаги ахборотни солиқ идораларига бериш хуқуқини беради. Унинг айтишича, давлат даромад идоралари билан “фаол ҳамкорлик” бўйича чоралар мамлакатдан “пулларни олиб чиқилишига қарши” кўрилмоқда.\n«Қонун меъёрлари билан капиталларни олиб чиқилиши устидан назоратни таъминлаб бўлмайди. Капитални олиб чиқиш яширин усуллар ёки қонун асосида эришилган битимлар ниқоби асосида амалга оширилиши мумкин. Тўғридан тўғри чеклов чоралари сармоявий иқлимни ва софдил тадбиркорлар бизнеси учун шароитларни ёмонлаштириши мумкин», — деди Акишев Мажилиснинг ялпи йиғилишида.\nБулардан ташқари, мазкур қонун лойиҳасида “мамлакатдан пулларни олиб чиқиш кўринишлари мавжуд бўлган валюта амалиётлари рўйхати”ни киритишни ҳам назарда тутади. Акишев ўз сўзига қўшимча қилар экан, қабул қилиниши кутилаётган қонун лойиҳаси оддий фуқороларга таъсир кўрсатмаслигини ва “йирик валюта амалиётлари”га нисбатан қўлланилмаслигини таъкидлаб ўтди.\nАфғонистон самолётлари Ўзбекистонда таъмирланади Ўзбекистонда табиий газ экспорти ўтган йилнинг шу даврига нисбатан 2 мартага ошган


Афғонистон Россия ва Марказий Осиё давлатларининг махсус хизматлари йиғилиш ўтказмоқчи | Туркистон Сиёсий сақофий таҳлилий сайт!\nАфғонистон Россия ва Марказий Осиё давлатларининг махсус хизматлари йиғилиш ўтказмоқчи\nРасмий Қобул террорчиликка қарши кураш бўйича Россия Федерацияси ва Марказий Осиё давлатлари махсус хизматлари йиғилишини ўтказишни таклиф қилди, деди журналистларга Афғонистон президентининг Миллий хавфсизлик бўйича маслаҳатчиси Муҳаммад Атмар. Бу ҳақида “Sputnik” сайти хабар қилмоқда.\n“Терроризм ва гиёҳванд моддаларга қарши кураш разведка хизматлари ўртасидаги ҳамкорликсиз ўтиши мумкин эмас. Биз иккиёқлама ва кўптомонлама ҳамкорлик таклифини киритдик”,- деди Атмар Россия, Афғонистон ва Марказий Осиё давлатлари хавфсизлик кенгашлари котиблари ўртасида бир кун олдин ўтказилган учрашув якуни ҳақида гапирар экан.\n“Жаноб Патрушев ва бошқа иштирокчилар бу таклифни қўллаб-қувватладилар. Мен таклифни ёзма тарзда тақдим этаман, улар деталларини муҳокама қилишлари мумкин бўлиши учун, шунга келишиб олдик. Ҳозирча бу иш бошланғич поғонада турибди. Лекин Афғонистон бундай ҳамкорликка тайёр”,- деб таъкидлади у.\n“Биз Марказий Осиё ва Россиядаги ҳамкорларимизга террорчилар фаолияти: улар аъзоликка қандай қабул қилишлари ва террорчилик актларини қай тарзда амалга оширишлари ҳақида фавқулодда муҳим маълумотни тақдим этдик”,- деб таъкилади дипломат.\nАфғонистон Умумий янгиликлар Ўрта Осиё\nТрамп ва Путин Марказий Осиёдаги вазиятни ҳам муҳокама қилишди\n“Хавфсиз минтақа”да сўнгги бир ҳафтада 82 нафар тинч аҳоли вакили ўлдирилди


3 февраль куни Андижон давлат университетида навбатдаги «Ректор ва ёшлар» учрашуви ташкил этилди. Учрашувда университетнинг биология ва кимё ... ва кимё таълим йўналишларида таҳсил олувчи 320 дан ортиқ талаба-ёшлари иштирок этдилар. Бу ҳақда университет матбуот хизмати хабар бермоқда. Учрашувда ...\nиқтидорли ёшлар Туркия олий ўқув юртларида таҳсил олиши учун бу йил ўтган йилларга қараганда икки баробар кўп ўрин ажратилади. Бу ҳақда Туркиянинг Тошкентдаги ... халқлар бошқармаси (YTB) раҳбари Абдуллоҳ Эрен Туркия Ўзбекистон ёшларига янада кўпроқ грантлар ажратиш ниятида эканини билдирган эди. Собир ...\nШавкат Мирзиёев ёшлардан нималар кутаётганини ўтган йилнинг 27 декабрь куни Муҳаммад ал-Хоразмий номидаги ижод мактабида, яқинда Олий Мажлис Сенати ва Қонунчилик ... палатасига йўллаган мурожаатномасида рўйи рост ифода этди. ёшлар муаммоларига, улар олдида кўндаланг турган вазифаларга тўхталиб, ...\nМаҳалла ёшлари Тошкент телеминорасининг 110 метр баландликдаги томоша майдончасига чиқишди\nтуманидаги «Ифтихор» МФЙ ҳудудида истиқомат қилувчи 55 нафар ёшлар Тошкент телеминорасига таклиф қилиниб, «ёшларни телевидение ва радио ... хизмати хабар берди. Фото: «Mitc.uz» Ушбу тадбир доирасида ёшлар янги замонавий рақамли телерадиоэшиттириш қурилмалари билан таништирилди, ...\nёшларга эътибор ҳар қачонгидан кучайди. Айниқса, Президент Шавкат Мирзиёев мамлакат ёшлари билан видеоселектор тарзида ўтказган учрашувидан ... шаҳар ҳокимларини вақтинча вазифасидан четлатди ва уларнинг ўрнига ёшларни тайинлади. Шу тариқа навқирон авлод вакилларида раҳбарлик кўникмасини ...\nкуни Муҳаммад ал-Хоразмий номидаги ихтисослаштирилган мактабда ёшлар билан ўтказган йиғилиши муҳим тарихий аҳамият касб этиб, мамлакатимизда ... ўтказган йиғилиши муҳим тарихий аҳамият касб этиб, мамлакатимизда ёшларга оид давлат сиёсати янги босқичга кўтарилганини кўрсатганди. Бугун, ...\nтимизида бир ярим минг нафардан кўпроқ ёшлар фаолият юритмоқда. Судья ёрдамчиси, архив мудири, девонхона бошлиғи каби вазифаларнинг аксариятини навқирон авлод вакиллари банд этган. ... Республикаси Олий суди раҳбариятининг тизимида фаолият юритаётган ёшлар билан бўлиб ўтган учрашувда асосий урғу бугун тизим ходимларига қўйилаётган ...\nэмас. Келажакнинг бунёдкори, эртанги куннинг ҳал қилувчи кучи — ёшларга муносабат масаласи давлатнинг устувор сиёсатига айлангани рост. Мактабгача ... зиммасига юкланган вазифалар ҳам ана шу мақсадга қаратилган. ёшлар борасидаги сиёсат таълимнинг узлуксизлигигагина эмас, балки узлуксиз ...\nМирзиёев 27 декабрь куни Муҳаммад ал-Хоразмий номидаги мактабда ёшлар билан учрашув ўтказди. Бу ҳақда давлатимиз раҳбарининг матбуот хизмати ... авлодга оид давлат сиёсатининг ҳуқуқий асослари мустаҳкамланиб, ёшлар масалалари бўйича республика идоралараро кенгаши тузилди. Ўзбекистон ...


Саёҳат қилинг, ватанни англанг! - Huquq.uz\nЮртимизнинг гўзал ва бетакрор, кўзни қувонтирадиган табиати, аждодларимиз қолдирган, хаёлларимизни узоқ ўтмишга чорлайдиган қадимий обидалари, бой тарихи бор. Буни кўриш, ҳис қилиш учун аввало у жойларга бормоқ керак. Эҳтимол ватанни англаш ҳам шундан бошланар.\nМутахассисларнинг фикрича, туризм жаҳон иқтисодиётининг энг муҳим, барқарор ривожланиб бораётган соҳасига айланиб улгурди ва бу соҳа ўзининг иқтисодий аҳамиятини ҳали узоқ вақт сақлаб туради. Ўзида иқтисодиётнинг мураккаб ва комплекс соҳаларини мужассам этган мазкур соҳа ортидан гуллаб-яшнаётган шаҳарлар, мамлакатлар, минтақалар борлиги фикримизга далил бўла олади.\nТуризм бизнинг тасаввуримизда чет элга бориш ёки хорижликларнинг юртимизга келишидан иборат бир жараён. Аслида эса ташқи туризмга ёнма-ён ва ундан аҳамияти асло кам бўлмаган ички туризм ҳам борки, у муайян мамлакатда доимий яшовчи шахсларнинг мазкур мамлакат ҳудудидаги саёҳатини ўз ичига олади.\nКенгроқ таъриф берилса, ички туризм – фуқароларнинг дам олиш, дунёни билиш, спорт билан шуғулланиш ва бошқа мақсадда мамлакат ичидаги саёҳат қилиши. Туризмнинг бу тури мамлакатга валюта олиб келмайди, аммо вилоятлар ўртасида даромадларнинг тақсимланишига ижобий таъсир кўрсатади, иқтисодиётнинг ривожланишига туртки беради.\nСўнгги йилларда юртимизда туризм, хусусан, ички туризмни ривожлантиришга катта эътибор берилмоқда. Ўзбекистондаги туризм соҳасида деярли ҳамма биладиган, ҳамма гапирадиган, лекин узоқ йиллардан бери ҳал қилинмай келаётган муаммолар бор. Уларга ечим топиш борасида қилинаётган ишларни эътироф этмай бўлмайди. Вазият бирданига яхшиланиб қолмайди, бунга вақт керак. Бу ички туризмни ривожлантириш масалаларига ҳам тегишли.\nПрезидентимизнинг ички туризм салоҳиятини ошириш, зиёрат туризмини ривожлантиришга оид бир қанча фармон ва қарорлари қабул қилинди. Жумладан, 2018 йил 3 февралда «Ўзбекистон Республикаси туризм салоҳиятини ривожлантириш учун қулай шароитлар яратиш бўйича қўшимча ташкилий чора-тадбирлар тўғрисида»ги фармон, 2018 йил 7 февралда «Ички туризмни жадал ривожлантиришни таъминлаш чора-тадбирлари тўғрисида»ги қарор, 2021 йил 9 февралда «Ўзбекистон Республикасида ички ва зиёрат туризмини янада ривожлантириш чора-тадбирлари тўғрисида»ги фармон қабул қилинди.\nЯқинда, 2022 йилнинг 30 апрелида имзоланган «Ички туризм хизматларини диверсификация қилишга оид қўшимча чора-тадбирлар тўғрисида»ги қарор соҳага доир аниқ мақсад ва вазифаларни белгилаб берди.\nҲужжатга мувофиқ 2022 йил 1 июндан бошлаб «Ўзбекистон бўйлаб саёҳат қил!» дастури доирасида:\n– жамоа шартномаларига иш берувчилар томонидан ходимлар учун йилига бир марта маҳаллий саёҳатга чиқиш имконини яратиш қоидаси киритилади;\n– саёҳат харажатларининг бир қисми иш берувчиларнинг бюджетдан ташқари жамғармалари ва қонунчиликда тақиқланмаган бошқа манбалар ҳисобидан қоплаб берилади.\nҚарорга кўра қуйидагилар дастур доирасида ички туризмни ривожлантириш учун масъул этиб белгиланди:\n– ёшлар, айниқса, таълим муассасаларининг ўқувчи ва талабалари учун туризмнинг тарихий билим берувчи, маданий-кўнгилочар, экстремал, экологик, этно ва пляж туризми турлари бўйича – Ёшлар ишлари агентлиги, Олий ва ўрта махсус таълим вазирлиги ва Халқ таълими вазирлиги;\n– меҳнат, маҳаллалар жамоалари учун туризмнинг ишбилармонлик, экстремал, экологик, агро, этногастрономик турлари бўйича – Ўзбекистон касаба уюшмалари федерацияси ҳамда Маҳалла ва нуронийларни қўллаб-қувватлаш вазирлиги;\n– хотин-қизлар учун туризмнинг зиёрат, маърифий, ижтимоий, маданий-кўнгилочар, экологик, этнотуризм турлари бўйича – Оила ва хотин-қизлар давлат қўмитаси, Тиббий-ижтимоий хизматларни ривожлантириш агентлиги;\n– фахрийлар, нуронийлар ва пенсионерлар учун зиёрат, тиббиёт, соғломлаштириш туризми бўйича – Маҳалла ва нуронийларни қўллаб-қувватлаш вазирлиги ва «Нуроний» жамғармаси.\nМазкур масъул ташкилотлар ўз йўналишлари бўйича ҳар йили иш берувчилар билан биргаликда ходимларнинг республика бўйлаб саёҳатга чиқишини таъминлайди.\nШунингдек, қарор билан Туризм ва маданий мерос вазирлиги, Давлат солиқ қўмитаси, Молия вазирлиги ҳамда Иқтисодий тараққиёт ва камбағалликни қисқартириш вазирлигининг 2022 йил 1 сентябрдан бошлаб Ўзбекистон фуқаролари учун «Ўзбекистон бўйлаб саёҳат қил!» дастури доирасида республика ҳудудлари бўйлаб ички саёҳати харажатининг бир қисмини қайтариш (кэшбэк) тартибини жорий этиш тўғрисидаги таклифи маъқулланган.\nДастурда, шунингдек, соҳани ривожлантиришга доир қатор вазифалар белгиланган. Мазкур дастур ижроси соҳада туб бурилиш ясалишига, тараққиётда янги саҳифалар очилишига хизмат қилади.\nТуризм иқтисодий ривожланиш ҳамда ялпи ички маҳсулот ҳажмининг ортиши, аҳоли бандлигини таъминлаш, турмуш даражаси ва сифатини ошириш, юрт фаровонлигига ҳам катта таъсир кўрсатади. Лекин биз ҳозир масаланинг бошқа бир жиҳатига ҳам эътибор қаратмоқчимиз.\nТан олиш керак, ўзбек халқини саёҳат қилишни жуда хуш кўради дея олмаймиз. Эътироз билдиришга шошилманг. Сизнинг нечта хорижий давлатга борганингиз, дунёнинг энг машҳур шаҳарларида бўлганингиз албатта ҳавас қилишга арзийди. Лекин ўзингизга савол бериб кўринг: Ўзбекистоннинг қайси шаҳри, қайси вилоятида бўлгансиз?\nЮртимизнинг ҳар бир вилояти, шаҳару қишлоқларининг ўзига хос табиати, обидалари, зиёратгоҳлари, одамларининг ўзига хос турмуш тарзи, урф-одатлари бор. Улар меҳмондўстлиги, хуш кўрадиган таомлари ва шевалари билан ҳам бир-биридан фарқ қилади. Шулар ҳақида нималарни биласиз?\nДейлик, пойтахтимиз Тошкентнинг неча фоиз аҳолиси Самарқанд, Бухоро, Хива, Шаҳрисабз, Қўқон каби тарихий шаҳарларимизга саёҳат қилган? Маълумот учун айтиб ўтамиз: Ўзбекистонда 8600 дан ортиқ тарихий обидалар жойлашган ҳудудлар бор.\nАҳоли даромади пастлиги, пухта, қизиқарли, ҳамёнбоп ишланган туристик маршрутларнинг йўқлиги масаласи алоҳида мавзу. Ички туризм ривожи ҳам аҳоли даромадларининг ўсиши билан боғлиқ. Буни инкор этиб бўлмайди. Лекин имконимиз ета туриб қачон юртимизни кезиб, шу юртнинг гўзаллигини ҳис қилишга вақт ажратганмиз?\nАйтар сўзимиз: Ўзбекистон бўйлаб саёҳат қилинг! Бошқа шаҳарларда, қишлоқ, овулларда инсонлар қандай яшаётганини кўринг. Тарихий обидалари, табиат манзаралари, тансиқ таомларидан баҳраманд бўлинг. Таассуротларингизни яқинларингизга айтиб беринг. Бу мулоҳаза қилишингизга, хулоса чиқаришингизга ёрдам беради. Ватанни кучлироқ севишга ундайди.


АҚШ ИШИДнинг 3 қўмондонига қарши санкциялар киритди\n22:31 / 15.06.2017\nАҚШ ҳукумати санкциялар рўйхатига ИШИДнинг 3 қўмондонини киритди. Бу ҳақда АҚШ давлат департаменти баёнотида айтилди.\nҲужжатга кўра, гап Муҳаммад Шафи Армар, Усама Аҳмад Атар ва Муҳаммад Исо Юсуф Сакар аль-Бинали ҳақида кетмоқда.\n"Бу чораларга кўра, АҚШ фуқаролари Армар, Атар ва Бинали билан алоқага киришишлари ва транзакциялар амалга оширишлари тақиқланади ҳамда бу шахсларнинг АҚШ юрисдикциясига тушувчи барча мол-мулки ва манфаатлари музлатилди", дейилган баёнотда.\nАҚШ давлат департаменти маълумотларига кўра , Армар ИШИДнинг Ҳиндистондаги бўлимини бошқаради ва бу давлатдаги ИШИДга ёлловчи бош шахс ҳисобланади. Армар терактларга тайёргарлик кўриш, қурол-аслаҳа харид қилиш ва террорчиларни тайёрлаш лагерлари учун жой қидириш учун жавобгар ўнлаб жангариларни ёллашга муваффақ бўлган.\nАтар эса Яқин Шарқ минтақаси сарҳадларидан ташқарида операцияларни амалга оширишга ихтисослашган, ИШИДнинг юқори лавозимдаги қўмондонларидан бири бўлган. Жумладан, у 2015 йил ноябрда Париждаги ва 2016 йил мартда Брюсселдаги терактлар етакчи координатори ҳисобланади ва у Париждаги терактларга бир неча жангари ва Брюсселга икки худкушни жўнатган.\nАл-Бинали эса 2014 йилда Баҳрайндан ИШИДга қўшилиш учун чиқиб кетган. Кейинроқ у ИШИДнинг ташвиқот видеоёзувларида пайдо бўлиб, Баҳрайн аҳолисини, айниқса хавфсизлик хизмати ходимларини ИШИДга қўшилишга чақирган.


Олти йил фалажликда: фарғоналик она қисмати аслида қандай бўлган эди? – mulkdor.com\n– 2011 йил 27 ноябрь куни қизим бизникига меҳмонга келди. Ўшанда у менга қорни оғриётганлигини, туғуруқхонага у билан қўшилиб боришимни айтди. Тез ёрдам чақиришимга унамади. Биргаликда Кергилидаги шифохонага бордик. У ерга кириб борганимизда соат кечки олти ярим бўлиб қолганди. Шифохонага кирганимизда шанба куни бўлгани учунми у ерда ҳеч ким кўринмади. Мен кутиш залида қолдим, қизим кўрингани шифокор ҳузурига кириб кетди.\n– Наргиза Убайдуллаева 2011 йилнинг 27 ноябрь куни оғриқ билан туғуруқхонага келган. Унга бачадон чандиғи носозлиги ташхиси қўйилган. Бу ўз вақтида операция қилишни талаб этарди. Бемор бизга кечки 6:25 да келган бўлса, ундаги оғриқлар 4 соат илгари бошланган. Қолаверса, беморнинг қон гемоглобини ҳам жуда паст бўлган. Узоқ вақт оғриқ бўлгани учун бачадон чўзилиб турган ва ҳомила олингач, қоғоноқ олди сувлари магистрал қон томирларига тиқилиб қолиши натижасида беморнинг юрак уриши тўхтаган. Уни юргазишга муваффақ бўлинган, аммо 25-30 дақиқадан сўнг юрак яна тўхтаб қолган. Иккинчи марта ҳам юрагини юргазишга муваффақ бўлинган. Шундан сўнг бемор сунъий нафас олиш аппаратига уланиб, реанимация бўлимига олиб ўтилган.\nЎзбек алифбоси келажаги: лотинми ёки кирилл?\nАудиоAugust 19 2017, 05:08\nМай ойидаги ўзбекистондаги муҳим воқеалар\nАудиоMay 30 2018, 07:05


Юқорининг буйруғи « Ўзбекистон Халқ Ҳаракати\n29 September 2016 - 7:00\nРўй берган хунук воқеа вазиятни бутунлай бошқа ўзанга буриб юборди. Хонани миршаблар босди. Улар орасида терроризмга қарши кураш бўлимида ишлайдиган майор Жалол Холбўтаев ҳам бор эди. Уни Баҳром анча йиллардан бери яхши танирди.\nОғзидан оқ кўпик қайтариб ётган Ғуломни иккита маҳбус кўтариб хонадан олиб чиқиб кетди. Жалол, қўланса ҳиддан бурнини жийирган кўйи, рўмолчаси билан оғзини беркитиб, нажосатга қоришган Мусурмонга тиринг хонимчалардай ижирғаниб боқарди. Баҳром унинг ўзини таниб қолишидан хавфсираб, бошини елкаларига қисиб олди. У сасиб кетган хонада ортиқ туришни ўзига эп кўрмади, шекилли, орқасига қайрилиб чиқиб кетаётганда, иситиш мосламасига кишанлаб қўйилган тутқунга кўзи тушиб, турган жойида тўхтаб қолди. Баҳромнинг юзини яширишга уринаётгани унда қизиқиш уйғотганди. У бўш қўли билан Баҳромнинг бошини кўтариб, юзига қаради-ю, кўзларига ишонмасдан, қаддини ростлаб кимнидир қидира бошлади. Кўзи Дамонгирга тушгач, уни қўли билан туртиб, бошқа жойда гаплашамиз, дегандай, шаҳдам юриб хонадан чиқди.\nОрдан беш дақиқа ўтиб, икки миршаб Баҳромнинг қўлидаги кишанни ечиб, ҳожатхонага олиб борди. У кўзгуга қараб ўзини таниёлмай қолди. Ўнг кўзи қон қуйилгандай қип-қизил, иситиш мосламасига теккан бурни ириган сабзидек ёрилиб, бақлажондай шишиб кетганди. Бошига тупурилган, қон билан аралашиб кетган нос унинг юз-кўзини кўмирчиларникига ўхшатиб қўйганди. У нос ҳидини пайқаётган бўлса ҳам, бу палакатнинг ўз устига қаердан илашганини билолмасдан гаранг эди. Бурнига сув тортиб, пишқирган эди, иссиқ қон келди. У илиқ сувни ёпиб, бошини муздай сувга пишар экан, қум тўлдирилган хумга ўхшаб қолган карахт боши бироз енгил тортгандай бўлди. Сувга қўшилиб оқиб турган қон тўхтаб, уюшиб кетган танига жон ина бошлади. Бутун баданида турган қаттиқ оғриқ бор аламларини қўзитиб юборди, ичидан хўрлиги келиб, қайта уйғонган нафрати бўғзига чанг солди. У муздек сувга бошини пишиб тураверди, тураверди…\nУ орқасига ўгирилганда бир миршаб унга оппоқ сочиқ, иккинчи миршаб:\n– Мана буни кийиб олинг! – деб тоза кўйлак тутди.\nУ қонли кўйлагини ечиб, тоза кўйлакни кийгач, улар эшикни кўрсатиб:\n– Юринг, кетдик! – дейишди.\nУ узун даҳлиз бўйлаб борар экан, ўзини қаерга бошлаб кетаётганларига ақли етмасди. Аммо уни таниб, индамасдан чиқиб кетган Жалол ўзини шунчаки беътибор ташлаб қўйишига ҳам ишонмасди. Пухталигига қойил қолиши асносида, бошқаларга ўхшаб, унинг таваккал қилишдан қўрқмаслиги ҳам унга яхши аён эди. У ҳар қандай ҳолатда ҳам вазиятдан талафотсиз чиқиб кетишни уддалай олар, ўзгалар каби соҳага кўр-кўрона кириб келмагани унинг устунлигини таъминларди. Шу учун ҳам бошқалар сингари муаммодан кўз юмиб кетмасдан, кўрган нарсасига бир тиш уриб кўрарди. Биринчидан, у ишнинг моддий жиҳатини ҳисобга олар, пул чиқадиган жойни илғаса, ҳам пулини оларди, ҳам тузоқдаги одамни қутқаришга уринарди. Чўкаётган одамни қутқариш иложи бўлмаса, авраб, пулини ўмарарди. Тузоқдаги кимса айбсиз бўлиб, қўлида пули бўлмаса, уни қаматишга тиришарди.\nОлдинда бораётган миршаб очиқ турган эшик олдида тўхтаб:\n– Ҳурматли бошлиқ, тутқун шу ерда! – деди.\n– Олиб киринг! – деган овоз эшитилди.\nБаҳром эшикдан кириши билан Дамонгирга кўзи тушди. У Баҳромга отасини қотилига қарагандай нафрат билан ўқраярди. Шунда ён томондан:\n– Баҳром ака, келинг! – деган таниш овоз янгради.\nБу Жалол эди.\nУ ўрнидан туриб, саломлашиш учун қўл чўзди. Унинг муомаласини кўрган Дамонгир ҳам, ўлганнинг кунидан ўрнидан туриб, Баҳром билан қўл бериб саломлашди.\nЖалол Баҳромни рўпарасига ўтиришга таклиф этаркан, у ўтирар-ўтирмас:\n– Нима гап, тинчликми? – деб сўради.\nНима деб жавоб қайтаришни билмаган Баҳром:\n– Тинчлик, пешонада бор экан! – деди.\n– Бундай бафуржа гапиринг! – деди Жалол. – Менга Дамонгир содир бўлган воқеа тафсилотларини қисқача тушунтириб берди. Бироқ ўзингиз гапирганингиз бошқача-да.\nУндан яхшилик кутмаётган Баҳром нима дейишни билмасди. Бир базмда учрашиб қолганларида бўлиб ўтган ҳодисалар хусусида унга барчасини сўзлаб берганди. У пайтлар осойишта кунлар эди. Ўшанда Жалол, “Бунақанги ишлар тепасида хавфсизлик ташкилотидагиларнинг ўзлари туради. Иложи бўлса, берган пулингиздан воз кечиб, четроққа чиқинг”, деб маслаҳат берганди. Баҳром, “Одамларни саргардон қилишдан хавфсизлик идорасидагиларга нима наф”, деганда, у, “Юқорининг буйруғи. Ишсизлар сони кўпайиб кетяпти. Шундай қилинса бекорчилар ўзлари билмаган ҳолда ҳаёт ташвишларидан чалғийдилар. Мамлакат ичкарисидаги вазият хавфсизроқ бўлиб туради. Қамоқхоналарда текин ишчи кучи кўпайиб, хавфсизлик ташкилотлари ходимлари ўзларининг моддий аҳволларини яхшилаб оладилар”, деб, ярми ҳазил, ярми чин қилиб жавоб қайтарганди. Баҳром ўша суҳбатни эсларкан, Жалолнинг ўзи ҳам яхши хабардор бўлган бу воқеани қандай изоҳлашга ҳам ҳайрон эди.\nБаҳромнинг тараддудланаётганини кўрган Жалол:\n– Бемалол, тортинмасдан гапираверинг! – деди.\nБор гапни айтишдан бошқа чораси қолмаган Баҳром:\n– Ўзингиз билган ўша воқеалардан ортиқ нимани ҳам айтишим мумкин! – деди бўғиқ, аммо аламли овозда.\nЖалол шу зоҳоти Дамонгирга, чиқиб турасанми, дегандай сирли назар ташлади.\nДамонгир чиқиб кетишга чоғланганда, у:\n– Икки чашка қаҳва олиб келишса яхши бўларди! – деди.\nДамонгир хонадан чиқиб, эшик ёпилгач, Жалол норасмий оҳангда:\n– Баҳром ака, сизга нима деган эдим? – деди. – Қайсарлигингиз ҳеч ҳам қолмас эканда. Ўн икки минг доллар пулни деб орттирганингиз шуми энди?!\nУнинг бир қизиқ одати бор эди. У ҳукумат тутган йўл нотўғрилигини жуда яхши билар, бу ҳақда торроқ давраларда ўз фикрини аниқ ва лўнда қилиб айтишдан ҳам тоймасди. Бироқ, шуни била туриб, мустабид тузумнинг яшаб қолиши учун ҳар қандай разилликдан қайтмасди. Баҳром буни унга бу ҳақда писанда қилганида у доимо кулимсираб, “Кимнинг аравасига чиқсангиз, ўшанинг ноғорасини қоқасиз-да!” деб жавоб қайтарарди.\n– Жалол! – деди Баҳром. – Бу ерда гап пул тўғрисида кетмаяпти.\n– Биламан! – деди Жалол унинг гапини бўлиб ташлаб. – Ҳозир инсон шаъни, унинг қадр-қиммати хусусида гапирасиз. Ўзимнинг конститутсион ҳуқуқларимни талаб қилдим, демоқчи бўласиз. Сизни қамашга шуларнинг ўзи етиб ортади. Сиз Амриқо фуқаролари талабларини кимларнинг олдига қўймоқчисиз? Неча марта айтдим, қонунлар намойиш учунгина қабул қилинади. Ким туғилган юртида яшамоқчи бўлса, яхши ҳаёт кечириб, тинч юрмоқчи бўлса, “ота”нинг “ўрмон қонунлари”га риоя этиши лозим бўлади!\nЖалол “ота” деганида қошлари билан хонанинг шифтини имлаб кўрсатди.\n– Мен ўзбек жамияти учун бирор ёмон иш қилдимми? – деди Баҳром нима дейишини билолмай.\n– Аслини олганда, қамоқхоналарда ётганларнинг қайси бири ёмон иш қилипти? Юртларининг ҳақиқий демократик мамлакатга айланишини ўшаларнинг аксарияти ҳам хоҳламасмиди? Улар ҳам халққа қарши турганлари учун қамалмадилар. Президент сиёсатидан норози бўлганлари боис, худбинликлари жабрини тортиб ўтириптилар. Оқим билан оққанларида, сиёсий калтабинликлари учун уларни ҳеч ким қамамасди.\nБу гаплардан ҳозир наф чиқмаслигини англаб турган Баҳром, ёрдам бериш қўлингдан келадими, йўқми, дегандай, унинг сўзини кесиб:\n– Сизнингча, энди нима қилишим керак? – деб сўради.\n– Қамалиб чиқасиз! – деди дабдурустдан Жалол. – Мен Дамонгир билан гаплашдим. Шерикларингиз тергов қилинганда, сизнинг номингиз асосий ролни ўйнаган экан. Яхшиямки, ўшанда қўлга тушмапсиз. Қўлга тушганингизда, ҳозир тирик бўлмаслигингиз мумкин эди. Эсингизда бўлса, ўшанда, “бунақанги ишлар тепасида “ўзлари” турадилар, у кишининг шамаларисиз вазир ҳам эшак бозорида даллоллик қилолмайди”, деган эдим. Дамонгирнинг айтишига кўра, бу иш бошида вазирнинг жияни, 10-бўлимдаги Маъруф турипти экан. Сизнинг ишни Дамонгирнинг ўзи кўрмоқчи. Шундай бўлганда, роса таъзирингизни ер эдингиз. Мен ишингизни туманда қолдиришга уни кўндирдим. У ёғини Маъруф билан ўзимиз келишиб оламиз, дедим. У рози бўлди. Тағин сизга қиладиган яна бир ёрдамим шуки, нишонангизга махсус белги қўйдирмайман. Бу дегани сизни элакдан ўтказмасдан, тўғри олиб бориб Тоштурманинг хавфсиз камерасига жойлайдилар дегани бўлади. Тоштурма бошлиғи билан ҳам учрашиб, илтимос қиламан. Сизни у ерда ҳеч кимнинг хафа қилишга ҳадди сиғмайди. Кўп гапирмасдан, тилингизни тийиб ўтирсангиз, бас.\n– Менга қамоққа олиш учун прокурор ҳали рухсат бермади!\nБаҳром бу гапи билан ўзининг бу жойлардан чиқиб кетиш эҳтимоли борлигига урғу бераётганди. Мелис билан адвокатнинг хатти-ҳаракатларидан оғиз очишни эса ножоиз деб ўйлади. Қолаверса, Жалолга барча сирни бирваракайига бой бериб қўйса, бунинг икки марта хато бўлишини у яхши англарди.\nУнинг нима демоқчи бўлганини тушунган Жалол:\n– Сизни қамоққа олиш учун прокурор эртага албатта рухсат беради! – деди. – Прокурор ўринбосари билан ўрталарингизда бўлиб ўтган воқеани Дамонгирдан эшитдим. Агар мен бугун келиб қолиб, вазият ўзгармаганда, сизни судгача тўкиб ташлардилар. Орттирган фойдангиз соғлигингизни йўқотганингиз бўларди. Маслаҳатим, прокурор олдида ўзингизни ортиқ оқлашга уринманг. Қамоққа олишга тезроқ рухсат теккани маъқул. Тоштурмага бориб беғалва ўтирасиз. Ўзингизни кўрсатишга уринмасангиз, тирноқ тагидан кир ахтармасдан, тезроқ қамашади. Ҳозирги аҳволингиздан кўра қамалсангиз, йўлини қилиб тезроқ чиқиб келасиз. Прокурор билан тағин тортишсангиз, ҳаммаси чиппакка чиқади. Ҳеч ким сизга ёрдам бера олмайди. Тортган азобларингиз қорнингизга қолади.\nБаҳромга жонини жабборга бериб тушунтиришга уринган Жалол миршаб олиб кирган қайноқ қаҳвадан лабига теккизиб, чашкани жойига қўйди. Унинг уйқусизликдан қизарган кўзлари чироғи ўчган уйнинг деразасидай нурсиз кўринарди. Жуда ҳам муҳим бир юмуши бўлмаганда у бемаҳалда ивирсиб юрмасди. Унинг айтган сўзларида жон борлигини ўйлаган Баҳром ўзининг тузоққа илинганини сезиб турарди. Ҳақиқат қанчалар аччиқ бўлмасин, унинг руҳиятида қалбни тинчлантирувчи осудалик учқунлари чақнаётгандай бўлди. Хаёлида Жалол берган маслаҳатнинг тархини чизгач, у:\n– Берган маслаҳатингизга риоя этсам ҳеч нарса ўзгармасмикин? – деб сўради.\n– Ўзгармайди! – деди Жалол. – Сизнинг ишингиз кўп жиҳатдан Дамонгирга боғлиқ. У бошлиқнинг ўнг қўли. Шундай бўлгач, унинг айтгани бўлади.\nБиргина бу билан ишнинг силлиқ кетишига унчалик ҳам ишонмаган Баҳромнинг умид осмонини қора булутлар қоплаб, у ўйланиб қолди. Ҳамма нарса пул билан ўлчанадиган замонда томонлар бир-бирларига ишонишлари учун ўзаро боғлиқ жиҳатлар бўлиши лозим эди. Дамонгирнинг Жалолга илинган жойи бўлгандагина, унинг сўзларига умид боғласа бўларди.\nДами ичига тушган Баҳромнинг ўзгариб қолганини кўрган Жалол:\n– Нима учун кайфиятингиз тушиб кетди? Қамалган битта сиз эмассиз-ку! – деди.\n– Унинг учун эмас! – деди Баҳром. – Дамонгирнинг менга ёрдам бериши учун сиз билан унинг бирор боғлиқлик жойи бўлмаса, аҳдида турармикан, деб ҳайрон бўляпман.\nБаҳром билан очиқчасига гаплашиб ўрганган Жалол кулиб юборди.\n– Шундай бемаҳалда ҳам унинг жиянлари муаммоси билан бу ерда ўтирипман. Йўқса зарур келипдими туни билан тўрвасини йўқотган гадодек бу жойларда тентираб. Самарқанддарвозада унинг Фотима деган холаси туради. Эри пияниста, ўғиллари отасидан ўтиб тушган ишкалчининг ишкалчиси. Буларнинг ишини тинчитавериб чарчадим. Бир йил бўлди, холаси ҳам хорижга одам жўнатаман, деб қўлга тушиб, Дамонгирнинг елиб-югуриши орқасидан судланиб, зўрға қутулиб қолганди. Дамонгир тўғридан-тўғри бу ишларга аралашса, кўрган кўзга яхши эмас. Шунинг учун бу ғалвага мен аралашишга мажбур бўляпман. Ёрдам бермасам у хафа бўлади…\nЎзини мусичаю беозордай кўрсатаётган Жалолнинг ҳам Дамонгирга боғлиқ ишлари борлигини Баҳром англаб етгач, кўнгли жойига тушди, шекилли:\n– Тушундим! – дея олдида турган чашкани олиб, қаҳвасини бир кўтаришда ичиб юборди.\nУ одатда қаҳва ичмасди. Гоҳо-гоҳо ичгудек бўлса, сув сингари бир кўтаришда тугатиб қўя қоларди. Унинг бу одатини билган Жалол бунга эътибор бермади.\nУларнинг гаплашадиган гаплари қолмаганди. Жалолнинг айтганлари туфайли, мабодо унинг елкасига офтоб текканда ҳам, гап гаплигича қолганда ҳам, Баҳромнинг қўлидан энди вазиятни ўзгартириш учун ҳеч вақо келмасди. У дарёга тушган бир пўкакдек гап бўлиб, тақдир оқими қайга ҳайдаса, ўша тарафга қараб оқишдан бошқа иложи йўқ эди.\nҚушлар чуғурини эшитган Баҳром деразадан боқиб, тонг оқариб келаётганини илғади. Кўпчилик ғафлат уйқусига чўмиб ухлаётган бир пайтда табиат оқараётган тонгга шукроналар айтиб уйғонмоқда, қушлар ўз тилларида Оламлар Раббисига ҳамд ва санолар ўқиётганди. Унинг намозни қўмсаган қалби орзиқиб кетди. Шунда эшик очилиб, хонага Дамонгир кириб келди. Ундан Жалол тутқунни камерага кузатиб қўйишларини сўради.\nБаҳром Жалол билан хайрлашиб, соқчилар кузатуви остида кетишга чоғланганда, узоқ-узоқлардан азон товуши эшитилди. Бу Жалолга ёқмади.\n– Азонни микрафонда чақиряптими? – дея у Дамонгирга боқди.\n– Карнайсиз ҳам шундоқ баланд эшитилади! – бунинг ўзига ҳам ёқмаётганини билдириш учун Дамонгир қовоқларини уйиб олди.\n– Овозини ўчиришнинг иложи йўқми?\n– Бу бошлиққа ҳам ёқмаяпти…\nБу сўзлар Баҳромнинг қулоқларига қўрғошиндай қуйилиб, хорликдан вайрона бўлган юраги санча бошлади.\nУ ўзи ётган камерага яқинлашганда, эшикнинг очиқ турганини кўриб, вужудини муз қоплади. Соқчи уни ичкарига киритмасдан, деворга қаратиб, қўлларини орқасига ушлатди. Шунда фуқаролик кийимидаги аллакимлар камерадан кимнингдир майитини олиб чиқтилар. Баҳром турган жойида бошини буриб қаради ва унинг Абдулла эканини фаҳмлади. Фаҳмлади-ю, устига тоғлар ағдарилгандай, икки кўзининг олди қоп-қоронғи бўлди. Назарида осмон ўпирилиб, деворлар қулаб тушаётгандек эди…


Совуқдан музлаб ўляпмиз — Тошлоқ тумани аҳолиси газ ва электр сўраб бош кўтарди (видео) | Qalampir.uz\nЖамият\t24 Ноябрь 2020 17:09 14034\nЎзбекистонда куз-қиш мавсуми бошланиши билан чекка ҳудудлардаги аҳоли орасида табиий газ ва электр токи муаммолари бошланиб кетади. Хусусан, ижтимоий тармоқларда ҳам электр токи ва газ йўқлигидан норозилик билдиришлар давом этмоқда. Бизнинг қўлимизга етиб келган навбатдаги норозилик ҳаракатлари акс этган видеолавҳалардан бири Фарғона вилояти Тошлоқ туманида тасвирга олингани айтилмоқда. Унда туманнинг “Дўстлик” МФЙ аҳолиси газ умуман йўқлиги, электр энергияси суткада бир соат берилишини айтиб, норозилик билдирган.\n“Юрагимдан операция бўлганман, ногиронман. Қийналяпмиз ростдан. На ёрдам беради булар, на газни ёқиб беради. Эртага газнинг пулига келади, уйнинг пулини тўлаш керак. Янги ҳаёт кўчаси 36-уй, ҳамма ногирон”, дея ногирон аёл ўз дардини айтган.\nШунингдек, яна бир аёл ўз муаммоларини айтар экан, фарзандлари онлайн ўқишини, лекин электр токи ва газ йўқлигини, ҳатто, овқат ҳам қила олмаётганини таъкидлаган.\n“Биз “Дўстлик”данмиз, газ ҳам, “свет” ҳам йўқ. Дадамнинг оёғи синган, инвалид. болам бор уйда, қариялар бор. Кириб кўринглар уйга. Совуқдан музлаб ўляпмиз”, дейди воқеа иштирокчиси бўлган аёл.\nНорози аҳоли электр токи бир суткада бир соат берилаётганини айтиб, нолимоқда. Айрим аёллар уйда фарзандлари касаллиги, совуқдан ҳамманинг боласи касал бўлиб, шифохонага қатнаётгани айтишган.\n“Свет ўчиқ, бир қўшнимнинг уч яшар боласи овқат қилинаётган пайт, урилиб кетиб, куйиб кетди. Ҳозир шифохонада, ёғи чиқиб кетган”, дея ачиниб гапирди норози аёллардан бири.\nАҳоли, шунингдек, туман ҳокими билан уч кун аввал гаплашгани, ҳоким эса “хўп, хўп” деганча, йўқ бўлиб кетганини айтади. Видеолавҳада аёлларнинг ҳокимдан хафсаласи пир бўлганини кўриш мумкин.\n“Бир кун чиқиб, аҳолини эшитсин, аҳолини ҳам тушунсин, бизнинг уйимизга киринглар, инсонлар! Раҳминглар келсин, учтадан болаларимиз бор”, дейди яна бир аёл.\nВидео қаҳрамонларининг ҳаммаси бараварига бундай муаммоларни айтаётганини кўриб, улар анча пайтдан бери чидаб келаётган муаммолардан сабр косаси тўлганини билиш мумкин.\n“Свет” ёнса, сув келади. Вой, сув келди, сув олиб қўяйлик, дегунимизча, “свет” ўчяпти. Шу билан сув ҳам ўчади. Газ йўқ! Умуман йўқ! Метан заправкаларни қуриб ташлаган қаторлатиб. Видеони ўчирманглар, илтимос. Етиб борсин. Биз ахир уларни сайлаяпмиз, инсонлар. Сайлаган одамларимиз қаерда?”, дейди аҳоли вакиллари.\nУшбу видео бўйича ҳали ҳеч қайси ташкилот расмий муносабат билдирмади.\nЭслатиб ўтамиз, жорий йилнинг 20 ноябрь куни бўлиб ўтган Олий Мажлис Сенатининг 9-ялпи мажлисида сенатор Фармон Тошев ҳудудларда электр энергияси ўчиши билан боғлиқ муаммоларни санаб, бу бўйича Сенат раиси Танзила Норбоевага юзланганди.\n“Мана ҳозир интернетни очиб қаранг, ҳамма жойда битта шикоят: электр йўқ, ўчган. Биз ҳозир Сенатнинг йиғилишида шунга эътибор қилмасак, ҳозир гапирмасак, у идоранинг одамлари гапирадиганга ўхшамайди. Нима учун кўп гапларни халққа олдинроқ айтиш мумкин эмас? Нима учун графикни ишлаб чиқиш мумкинмас?”, деган эди сенатор Фармон Тошев.\nШундан сўнг Танзила Норбоева ушбу муаммолар бўйича Сенатнинг тегишли мутасаддиларига бир қатор топшириқлар берган. Муҳокамадаги масалалар навбатдаги ялпи мажлисни кутиб ўтирмасдан, қўмита мажлисида яна кўриб чиқилиши ва бу масалалар бўйича Президентга ахборот берилишини таъкидлаган.\n11 Июнь 19:36 35248\n11 Июнь 19:00 31976\n12 Июнь 19:49 26024\n12 Июнь 01:20 24204


«ATM SANITA PHARMA» масъулияти чекланган жамият шаклидаги чет эл корхонаси 2012 йил март ойида таъсис этилган бўлиб, ўша йилнинг ўзида корхонада лойиҳа-монтаж ишлари ўтказилган.\nКорхона ўзининг ишлаб чиқариш фаолиятини цефалоспоринлар қаторига кирувчи антибиотикларни “ин-балк” шаклида ишлаб чиқаришдан бошлади ва қуйидаги маҳсулот турларини ишлаб чиқаришни ўзлаштирди:\n2013 йил охирида компания цефалоспоринлар қаторига кирувчи антибиотикларни тўлиқ цикл бўйича ишлаб чиқаришга ўтди. 2014 йилда корхона “Сочиладиган қуруқ кукунли аралашмалар шаклидаги инъекцион антибактериал препаратларни флаконларда ишлаб чиқариш лойиҳаси” доирасида ишлаб чиқаришни маҳаллийлаштириш давлат дастурига қўшилди. 2013-2016 йиллар давомида корхонада антибиотикларнинг барча асосий гуруҳларини ишлаб чиқариш ташкил этилди.\n2013 йилда корхона илк бор ISO 9001:2008, O’zDSt ISO 9001:2009 стандартига мувофиқлик бўйича сертификатлаштиришдан ўтди. 2014 йилда «ATM SANITA PHARMA» «Good Manufacturing Practice (GMP), Directive FDA-21 CFR 210&211» сертификатини олди.\nШунингдек 2014 йилда корхона томонидан қўшимча равишда қуйидаги маҳсулотларнинг тўлиқ цикл бўйича ишлаб чиқарилиши ўзлаштирилди:\n2016 йилда корхона томонидан юқорида кўрсатилган маҳсулотлар турига қўшимча равишда қуйидагиларни ишлаб чиқариш ўзлаштирилди:\nАллертицин Рино 0,03%, 0,06% томчилар шаклида (10 мл)\nАллертицин Рино 0,03%, 0,06% спрейлар шаклида (10 мл)\nТауфон Sanita 4% томчилар шаклида (10 мл)\nКорхона ишлаб чиқариш ҳажмларини, маҳсулотлар турини ҳамда маҳсулот экспортини оширишни режалаштирган. «ATM SANITA PHARMA» ассортиментлар портфелининг асосини Ўзбекистон фармацевтика бозорида катта талабга эга бўлган антибиотиклар, яъни барча авлод цефалоспоринлари, шу жумладан уларнинг комбинациялашган шакллари ташкил этади. Яқин келажакда эса карбопенемлар, гликопептидлар, монобактамлар, полипептидлар каби микробга қарши препаратларнинг замонавий гуруҳларини босқичма-босич ўзлаштириш режалаштирилмоқда.\nБугунги кунда «ATM SANITA PHARMA» МЧЖ ЧЭК – бу:\nКенг турдаги юқори сифатли маҳсулотлар;\nЗамонавий фармацевтика корхонасининг ривожланган тузилмаси;\nИшлаб чиқариш хоналарининг замонавий ва юқори технологик ускуналар билан юқори даражада жиҳозланганлиги;\nХалқаро андозаларга тўлиқ жавоб берадиган тайёр дори препаратларини ишлаб чиқарувчи илғор технологияларнинг қўлланиши;\nISO ва GMP халқаро стандартлари бўйича махсус тайёргарликдан ўтган юқори малакали билимли мутахассислар штати;\nАмалий соғлиқни сақлаш соҳасига инновацион дори препаратларини жорий этиш мақсадида фаол тадқиқотчилик ва аналитик фаолият;\nТиббиёт мутахассислари орасида таълим миссияси.


Бугунги ёшлар: АНИҚ МАҚСАДЛАР САРИ ДАДИЛ ҚАДАМ | Uzbekistan Today\nБош саҳифа / Таҳлил / Бугунги ёшлар: АНИҚ МАҚСАДЛАР САРИ ДАДИЛ ҚАДАМ\n“Ижтимоий фикр” жамоатчилик фикрини ўрганиш маркази мутахассислари ўтказган навбатдаги сўровда ушбу саволларга жавоб изланди. Унда 14 ёшдан\n29 ёшгача бўлган мингдан зиёд йигит-қизлар қамраб олинди.\n“Олий ўқув юртига бюджет асосида кириш учун етарли балл тўплай олмасангиз, шартнома асосида ўқийсизми?” деган саволга сўралганларнинг 69,2 фоизи ижобий жавоб берди. Бир йил олдин бу кўрсаткич 57,7 фоизни ташкил этган эди. Кимдир ўқиш ҳақини мустақил тўлаш имкониятига эгалигини кўрсатса, бошқа бири банкдан таълим кредити олишни кўзлайди, яна кимдир ҳомий топишга ҳаракат қилади. Айни дамда ҳар бешинчи респондент ўқиш ҳақини тўлашга имконияти йўқлигини яширмади.\nХорижда вақтинча ишлаш истаги респондентларнинг 18,2 фоизига хосдир. Сурхондарё ва Тошкент (31,2 фоиз) вилоятлари ёшларида ишлаб, даромад топиш учун чет элга кетиш хоҳиши анча юқори.\nШунингдек, иштирокчилар турли диний экстремистик гуруҳларга нисбатан ҳам ўзларининг қатъий ёндашувини ифода этди. Сўралганларнинг 76,6 фоизи уларни ислом шиори остида ҳокимиятга интилувчи кучлар деса, 72,1 фоизи ёшларни халқимиз руҳиятига ёт бўлган ғоялар билан заҳарлашни истайдиган Ўзбекистон душманлари, 56,6 фоизи қуролли газандалар сифатида кўради.\nБугун турмуш тарзимизни замонавий ахборот технологияларисиз тасаввур қилиш мушкул. Компьютер ҳамда глобал ахборот тармоғи ёшларимиз ҳаётига шиддат билан кириб бораётганидан кўз юмиб бўлмайди. Ижтимоий сўровда ўзбекистонлик ёшларнинг бу борадаги саводхонлиги, кўникма ва ёндашувларига диққат қаратилди.\n“Ижтимоий фикр” жамоатчилик фикрини ўрганиш маркази томонидан қатор йиллардан буён мазкур мавзуда ўтказиб келинаётган тадқиқот шуни кўрсатмоқдаки, ўзбекистонлик ёшларда фаол ҳаётий нуқтаи назар, мустақиллик, мақсадга интилувчанлик, ижтимоий ҳаракатчанлик изчил шаклланиб бораяпти. Муҳими, улар ўз Ватани билан фахрланадилар ҳамда янги босқичда олиб борилаётган кенг кўламли ислоҳотларга дахлдорлик ҳиссини туядилар. Бу, шубҳасиз, давлатимиз раҳбари раҳнамолигида ижтимоий йўналтирилган ёшлар сиёсати амалиётга самарали татбиқ этилаётганининг ёрқин натижасидир.


Ҳафта айланиб, яна сизлар билан юзма-юз бўлганимдан мамнунман, азизлар.\nҲафта ичида ким қадри учун, яна кимдир қорни учун йиғлади. Кимдир йиғиб қўйган пули машина олишга етмаганидан дод солди. Машина нархи ошганидан кимнингдир ақли шошди. Кимдир эса йўл қоидасини бузгани учун келган жарима суммаси катталигидан нолиди.\nКимдир 8 мартда ҳеч ким совға қилмади, дея йиғи-сиғи қилди. Кимдир коронавирус боис Италия сафари ибтол бўлганидан хафа бўлса, кимдир тиббий ниқоб сотиб бойиб кетганидан хурсанд.\nДард кўп – дармон йўқ, армон кўп – имкон оз. Кўнгил саройи бўм-бўш – кутилган султон йўқ. Бу гаплар ҳақида одатдагидек хабарлардан кейин гаплашамиз.\n“UzAvto Motors” ширкати 9 мартдан автомобиллар нархини оширди. Эндиликда камбағал ўзбеклар минишни орзу қиладиган Damas DLX русумидаги автоулов нархи 80 миллион сўмга яқинлашди. Бироқ оддий аҳоли чўнтаги кўтармайдиган Tracker, Trailblazer, Equinox, Traverse ва Tahoe каби автомобиллар нархи ўзгаришсиз қолдирилди.\nҚалбаки халқаро диплом билан Самарқанд “Ипак йўли” университетига проректор бўлган Азамат Акбаровга жиноят иши очилди. Акбаровнинг айби судда тасдиқланса, у минимал иш ҳақининг эллик бараваригача жарима ёки олти ойдан икки йилгача қамоқ жазосига ҳукм қилиниши мумкин.\nБир гуруҳ ўзбек фаоллари 11 март куни Швейцария ҳукумати ва масъул идораларига марҳум президентнинг катта қизи Гулнора Каримова ўғирлаган активларни Ўзбекистонга шаффоф ва ҳисобдорлик асосида қайтаришни сўраб чақириқ йўллашди.\nФаолларнинг ташвишли чақириғига Гулнора Каримованинг президент Мирзиёевга йўллаган, 25 февралда ижтимоий тармоқларда пайдо бўлган мактуби орқали сизган ўғирлик пулларнинг ими-жимида ҳукуматга қайтарилиши ҳақидаги маълумотлар сабаб бўлди.\nСаудия Арабистонида коронавирус тарқалашига қарши чекловлар жорий этилди. Чекловлар намоз ўқиш муддатларида акс этди. Масжидларга озиқ-овқат маҳсулотлари киритиш ва масжидда рўза тутиш, шунингдек, Саудия Арабистонига баъзи давлатлар фуқароларининг кириши тақиқланди, улар орасида Ўзбекистон ҳам бор. Ўзбекистондан умрага борган 240 нафар зиёратчи қайтарилди.\nКоронавирус боис Эроннинг Туркманистон билан чегараси ёпилди. Ўзбекистонлик фура эгалари Эрон чегарасидан ўтказилмаяпти. “Озодлик” хабарига кўра, улар 20 кундан буён антисанитария ҳолатида яшашаётгани, бироқ коронавирусга чалинмаганини айтишмоқда.\nАмал қўнса агар чивин бошига…\n9 март куни бош вазир Абдулла Арипов селектор ўтказганида бирор муаммони ҳал қилар, деган умидвор ўйга ботувдим. Бензинида изо-октан, электрида ампер, шакарида шира, совунида кўпик, овқатида гўшт оз бўлган, гази Хитойга сотилиб, тезак ëқадиган бу миллат дарди ҳақида гапиради, деб ўйладим.\nЎзимизнинг аҳмадбойлардан ортиб, Испаниядаги фирибгар аҳмадбойлар тўрига тушиб, 50 минг доллардан пули ухлатилган 300 нафар анқов ватандошимиз дардини айтади, деб ўйладим.\n“Машинани нега қимматлатдинг” деб “Ўзавтосаноат” каттасига дўқ қилади, деб кутибман-а мен аҳмоқ!\nЙўқ, буларнинг ҳаммаси қолиб, «республика бўйлаб 300 дан зиëд жой номларини ўзгартирамиз», деса бўладими бош вазир.\nТошкентнинг Бектемир туманидаги Чивинтепа деган жой номи вазири аъзам Арипов жаноби олийлари таъбига ëқмабди.\nЎзим кал, кўнглим нозик, дейишади-ку.\nАмал қўнса агар чибин бошиға, кунда келар Семурғ онинг қошига, деган экан машойихлар…\nТепалар – жангу жадал нишоналари\nУмуман, Каримов ўлиб, Мирзиëев деган собиқ бош вазир мавжуд конституция талабини бузиб президент курсисига кетини сварка қилганидан кейин асрлар давомида шаклланган жой номларини ўзгартиришга ғайрат билан киришиб кетди.\nБу тўрамнинг назарида Тўйтепа Нурафшон, Бўз эса Бўстон деб қайта номланса, олам гулистон бўлармиш.\nСовет даврида ҳамма ëқни Ленинобод қилган комсомол одамнинг гапи бу. Ўзи люстрация ҳақида қонун қабул қилиб, собиқ комсомол етакчиларига эшак бозорида паттачилик қилишдан бошқа ишни тақиқлаб қўйиш керак.\nФалон тепаликни олиш учун уч кун, писмадон тепаликни олиш учун бир ҳафта жанг қилинди, деган гапларни урушга оид китобларда ўқиб, киноларда кўриб, ҳайрон қолар эдим.\nЎзи бир тепа бўлса, шунга шунчами деб. Аммо ҳарбийларнинг айтишича, тепани олган одам мамлакатни назорат қиларкан.\nАндижонда Мингтепа деган туман бўлган. Бу тумандан чиққан Дукчи эшон 1898 йил 17 майда Чор истилочиларига қарши қуролли қўзғолон кўтарган.\nЎша йили Дукчи эшон тор-мор қилиниб, дорга осилганидан кейин оқпошшо Мингтепа тўпга тутилиб, ер юзидан йўқ қилинсин, дея фармон берган.\nСал ўтиб, бу фармон бекор бўлиб, туман омон қолган. Туркистондаги сарой уламолари оқпошшонинг бу иши “улуғ марҳамат бўлди”, дея Мингтепанинг номи ўзгартирилиб, Марҳамат деб қўйилишини тавозе билан сўрашган.\nҲозир ҳам Андижондаги бу туман номи Марҳамат. Пошшонинг марҳаматига сиғинадиган бу руҳи синиқ, умуртқасиз қавм пошшо ағдарилганидан 100 йил ўтса ҳам ўз тепасининг номини қайтармоқчи эмас.\nТуркистоннинг қадим Ўратепаси номи Истаравшонга алмаштирилганда ҳам ҳеч ким ғиринг демади.\nБир мамлакат кекса, жафокаш,\nҚадим давлат, қумлар ўлкаси,\nНе-не машаққатлар чекмаган,\nУнинг ўша яғир елкаси.\nЯлпоқ-ясси тепалар унинг\nАжин босган пешанасидир.\nБунда ҳар бир тепалик, жарлик,\nЖангу жадал нишонасидир,\nдея ёзган эди ўзбекнинг жафокаш шоири Эгам Раҳим.\nЎзбекни топташ осонми?\nТожикистон президенти Имомали Раҳмон қарорига кўра, келиб чиқиши туркча бўлган жой номлари форсча номларга ўзгартирилганига ҳам расмий Тошкент жимгина рози бўлди.\nМасалан, яҳудийларга оид бирор жой номи ўзгарса, Исроил дод-вой солади одатда. Шу боис, яҳудийларнинг четдаги гўристонларидан битта ғишт нарига силжимайди. Кимдир силжитиб кўрса, қиëмат қўпади.\nЎзбек шоири Ғафур Ғулом “Мен яҳудийман” деб шеър ëзган бўлса-да, ўзбеклар яҳудий эмас. Шу боис, уларнинг қадр-қимматини бемалол топтаса бўлаверади.\nИмомали Раҳмон 2016 йили имзо чеккан қарорга кўра, Тавилдара тумани – Сангворга, Жирғатол – Лахшга, Жиликўл – Дўстига, Қумсангир – Жайҳунга, Қайроққум – Гулистонга, Чкалов – Бўстонга, Ғончи тумани – Деваштичга, Қайроққум сув омбори эса Тожик денгизига ўзгартирилган эди.\nҚишлоқлар, туманларнинг асли келиб чиқиши туркий бўлган тарихий номлари ҳам ўзгартирилди.\nЖумладан, Нов туманига Спитамен, Табошар шаҳрига Истиқлол номи берилди.\nМинг йиллик тарихий номга эга бўлган географик жойлар номи собиқ совхоз директори истаги билан йўқ қилинди.\nТарихчи ўлкашунослар Жиликўл, Ғончи, Қумсангир каби жойлар номлари бир неча юз йилликларга бориб тақалишини айтадилар.\nДушанбе шаҳри яқинидаги Янгибозор туманига собиқ иттифоқ пайтида Оржоникидзеобод, мустақиллик йилларида эса Кофарниҳон, ундан кейин Ваҳдат номлари берилган. Шунингдек, пойтахтга яқин барча туркий номдаги Кўктош, Оқжар, Болдирғон, Итоқ, Гулмозор, Жарбоши, Бешкапа, Султонобод қишлоқлари ҳам Гулистон, Бўстон сингари номларга ўзгартирилган.\nТуркий ўзакли жой номларини ўзгартиришни истаганлар қўшни Тожикистонни бошқараëтганларнинг ирқчи элитасида кўп бўлса-да, ҳукуматнинг бу сиёсатига Тожикистоннинг ичида ҳам қаршилар оз эмас.\nҲатто ақлли донишмандлар Ўзбекистондан кўра Тожикистонда кўпроқ деб ҳам ўйлайман. Ҳар ҳолда уришиб, ўз ҳақини талаб қилган жанговар қўшни халқ.\nМайли, қўшни давлатнинг ички иши дея қолайлик бу ҳолатни. Қозончининг эрки бор қайдан қулоқ чиқарса.\nЎзингдан чиққан балога – қайга борасан давога?\nЎтган йили Мирзиëев Андижондаги Бўз тумани номини Бўстон деб ўзгартирган эди.\nБу кишига ëқмабди бўз. Бўзчи белбоққа ëлчимаса ҳам бўзчининг хотинию қизлари атлас иштон кийиб юришаркан қадимда.\nРасман камбағал давлат мақомига биз Мирзиëев даврида эришганимизни ва жаҳон ҳамжамиятига «садақа беринг» деб қўл чўзиб турганимизни ҳам унутмайлик. Итнинг номи Маржон қўйилганидан ит ҳам, маржон ҳам йиғлаган экан.\nБўз номини Бўстон қилганимиз билан йўллар асфальт бўлиб қолмайди. Бу йўлларда юрадиган машиналарнинг қимматлигидан машиналарнинг ўзи ҳуркиб, тормоз бўлиб қолмоқда.\nБундан олдин “ақлли” президент Каримовга ойболта бўлиб, одамларни қақшатиб, буюк келажак прораби бўлган Мирзиëев «Тўйтепани Нурафшонга айлантиринг!» деб амр берган эди.\nМирзиëев амрини шотирлари “шессекундда” вожиб қилишди.\nАқли товуқдан бошқа нарсага етмайдиган парламент деган йиғноқ ўйлаб ҳам ўтирмай, Тўйтепанинг номини ярим форс, ярим арабий Нурафшон деган чучмал жумлага алмаштирди-қўйди.\nБилгичлар “парламент эмас, Шавкат Мирзиëев алмаштирди номни” дея асосий ЗИËН манбаига диққатимизни қаратишмоқда.\nБу гап ҳам тўғри. Ўз вақтида Гулнора Каримованинг халқаро ширкатларга мобил телефон частоталарини бериш билан боғлиқ пора олди-берди жанжалларида фигурант бўлгани ортидан ишдан қувилган ва Мирзиëев келгач, пилиги кўтарилган монтёр Арипов тарихий номлар аҳамиятини қаердан ҳам билсин.\nЗар қадрини заргар билар, чилангар нени билар.\nАммо қолганлар-чи? Масалан, ҳукуматнинг ўтда ëнмайдиган, сувда чўкмайдиган, Чернобилда нурланмайдиган абадий турғуни Хайриддин Султонов бир пайтлар миллат дарди ҳақида китоблар рақам қилган эди-ку.\nНега у жим?\nТепалар учун жанг қилмай қўйган, ўзлигидан, турклигидан уяладиган руҳий мажруҳ бу чувриндиларга барибир кўринади.\nБиров чиқиб, нега деб сўрамади. Сўрамайди ҳам.\nҚовурғаси юз йил бурун синдирилган ва пошшо марҳаматига мўлтирайдиган қавмдан не таъма.\nМажруҳлик комплекси, дейди буни психологлар. Яъни онаси “Ғунча” кинотеатри олдида хоним сотган, отаси ҳожатхона паттачиси бўлган одам бойиб босар-тусарини билмай, галлюцинацияга чалинар экан.\nХудди шу одам онам аслзода, отам амирзода, бобом қушбеги авлодидан дея тарихчиларга пул бериб, шажара китобини ҳам ëздирганини биламан. «Минг доллар берса, Наполеон Бонапартнинг жияни деб ҳам ëзиб бераман», дейди Фанлар академиясининг тарихчи академиги.\nОртиқхўжаев айтганидек, “любая бизнес хороша”, аммо “Қарийсан, қартасан, асл наслингга тортасан”, деган мақол бор. Ўзи мақол ҳам кўпайиб кетди бугунги ваъзда.\nШундай аслзодалардан бири, собиқ бош прокурор Рашиджон Қодиров ҳозир турмада карам шўрвага бўлка нон тўғраб ичиб ўтирибди. Шконкани артиш, парашани тозалаш каби ишларга ҳам қўли келишибди бу аслзода собиқ прокурорнинг.\nГап тепаларимиз ҳақида эди. Чивинтепа Ариповга, Тўйтепа эса Мирзиëевга ëқмабди.\nГерманияда жуда кўп жой номлари berg, яъни тепа деган сўз билан тугайди. Амберг деган шаҳарча ҳам бор. Кўпчилик номлар немис тилида ҳам хунук эшитилади. Иттепа, Бўқтепа, Култепа ва ҳоказо. Эшакқишлоқ деган жой ҳам бор Германияда. Аммо Ангела Меркель хоним бу тепаларни “номи ëқмавотти, ўзгартирилууу” деб селектор ўтказмайди. Мабодо Меркель опа шу гапни ўзаро суҳбатда айтса ҳам “халте клапе аршлох” деган дашном гап эшитади. Чунки тарихий номлар хунук ë чиройли бўлмайди. Улар қандай бўлса, шундай. Дарвоқе, Истанбулда Молтепа деган котта туман бор. Ўзбек ҳизбчи ва ваҳҳобийлари уй кира қилиб яшайди ўша Молтепада. Ҳеч кимнинг кўнглига келган жойи йўқ.\n9 март куни Арипов ўтказган селектор мажлисда кўчадаги рекламаларнинг русча ëзилганига ҳам эътироз билдирилди.\nЎзбекистонда 30 йилдан бери “кўчадаги рекламани ўрисча ëзмайлик”, деб амалдорлару ëзғучилар ғингшиб келади. Аммо ҳеч нарса ўзгармайди. Ўзгармайдиям. Чунки бизнес монополист асбобини кўндаланг қўйган қонунга.\nБитта мисол айтсам. Туркияга Суриядан миллионлаб қочқин араблар келгани ортидан улар дўкон ва емакхона очиб, арабча пешлавҳалар осиб қўя бошлашди. Бир қарасангиз ҳамма ëқни арабча ëзиқ босиб кетди.\nБаладиялар (ҳокимиятдагилар) қарор чиқариб, арабча ëзиқли “любой бизнес”ни тақиқлади. Бир кунда (!) барча араб ëзувли пешлавҳалар лотин ëзувлига алмашди. Дўкон эгалари космик тезликда пешлавҳаларни туркчага алмаштириб ташади. Чунки қонун устивор. Чунки бажармаса, отнинг калласидай иштроп тўлайди. Умуман, полис келиб тириштиради у арабни.\nГап айланиб, яна қонун устиворлиги мавзусига келди. Лекин ўғри қариса сўфи, ғар қариса отинойи бўладиган мамлакатда қонун устиворлиги ҳақида гапириш бўрига «қўзичоқни ема» дейиш билан тенг.\nҚорнимга эмас, қадримга йиғлайман. Эй, бош вазир, Энам яхши қишлоғининг номини ўзгартирма. Чивинтепага осилма. Ота-боболаримиздан қолган тепаларимизни тинч қўй.\nҚўлингдан келса, иқтисодни тўғрила. Ҳаëтни фаровон қил. Чет элдан келадиган импорт машинага бож солишни камайтирсанг, “Ўзавтосаноат” машиналари ўз-ўзидан арзонлайди. Халққа яхши бўлади.\nШу халқ тўлаган солиқдан ойлик олиб ўтирган мулозимсан. Хитойга ëрдам жўнатгунча, Энам яхши қишлоғидаги мактабни таъмир қил. Лўлидан ботир чиқса, ўз капасига ўт қўяр экан. Сен ким бўлибсанки, Чивинтепа номини ўзгартирсанг.\nБу гапларимни эл эшитмасин деб “Элтуз”ни блоклаб қўйибсан. Фақат раҳбар одамнинг овози чиқсин. Мутахассис ва билгичлар мум тишласин, дея истайсан. Майли, ҳеч ким эшитмаса ҳам айтаман. Тепаларимизни қайтариб олайлик.\ndata-title="РТдан ваъз: Тепаларимизни қайтариб олайлик" data-description="
Ҳафта айланиб, яна сизлар билан юзма-юз бўлганимдан мамнунман, азизлар.

Ҳафта ичида ким қадри учун, яна ..." data-image="https://eltuz.com/wp-content/uploads/2020/03/rasm42906.jpg" data-url="https://eltuz.com/video/213312/" data-services="facebook,odnoklassniki,twitter,telegram" data-counter="ig">\nБундан роппа роса уч йил бурун, 2014 йилнинг декабрида Жиноят ишлари бўйича Яккасарой тумани суди Ўзбекистон давлат санъат музейи ...